
	讬拽讞讜 住驻专讬诐 住驻专讬诐 诇讜拽讞讬谉 转讜专讛 讗讘诇 讗诐 诪讻专讜 转讜专讛 诇讗 讬拽讞讜 住驻专讬诐 住驻专讬诐 诇讗 讬拽讞讜 诪讟驻讞讜转 诪讟驻讞讜转 诇讗 讬拽讞讜 转讬讘讛 转讬讘讛 诇讗 讬拽讞讜 讘讬转 讛讻谞住转 讘讬转 讛讻谞住转 诇讗 讬拽讞讜 讗转 讛专讞讜讘 讜讻谉 讘诪讜转专讬讛谉:


	讙诪' 讘谞讬 讛注讬专 砖诪讻专讜 专讞讜讘讛 砖诇 注讬专 讗诪专 专讘讛 讘专 讘专 讞谞讛 讗诪专 专讘讬 讬讜讞谞谉 讝讜 讚讘专讬 专' 诪谞讞诐 讘专 讬讜住讬 住转讜诪转讗讛 讗讘诇 讞讻''讗 讛专讞讜讘 讗讬谉 讘讜 诪砖讜诐 拽讚讜砖讛 讜专' 诪谞讞诐 讘专 讬讜住讬 诪讗讬 讟注诪讬讛 讛讜讗讬诇 讜讛注诐 诪转驻诇诇讬谉 讘讜 讘转注谞讬讜转 讜讘诪注诪讚讜转 讜专讘谞谉 讛讛讜讗 讗拽专讗讬 讘注诇诪讗: 讘讬转 讛讻谞住转 诇讜拽讞讬谉 转讬讘讛: 讗诪专 专讘讬 砖诪讜讗诇 讘专 谞讞诪谞讬 讗''专 讬讜谞转谉 诇讗 砖谞讜 讗诇讗 讘讬转 讛讻谞住转 砖诇 讻驻专讬诐 讗讘诇 讘讬转 讛讻谞住转 砖诇 讻专讻讬谉 讻讬讜谉 讚诪注诇诪讗 讗转讜 诇讬讛 诇讗 诪爪讜 诪讝讘谞讬 诇讬讛 讚讛讜讛 诇讬讛 讚专讘讬诐 讗诪专 专讘 讗砖讬 讛讗讬 讘讬 讻谞讬砖转讗 讚诪转讗 诪讞住讬讗 讗祝 注诇 讙讘 讚诪注诇诪讗 讗转讜 诇讛 讻讬讜谉 讚讗讚注转讗 讚讬讚讬 拽讗转讜 讗讬 讘注讬谞讗 诪讝讘谞讬谞讗 诇讛 诪讬转讬讘讬 讗''专 讬讛讜讚讛 诪注砖讛 讘讘讬转 讛讻谞住转 砖诇 讟讜专住讬讬诐 砖讛讬讛 讘讬专讜砖诇讬诐 砖诪讻专讜讛 诇专讘讬 讗诇讬注讝专 讜注砖讛 讘讛 讻诇 爪专讻讬讜 讜讛讗 讛转诐 讚讻专讻讬诐 讛讜讛 讛讛讬讗 讘讬 讻谞讬砖转讗 讝讜讟讬 讛讜讛 讜讗讬谞讛讜 注讘讚讜讛 诪讬转讬讘讬 {讜讬拽专讗 讬讚-诇讚} 讘讘讬转 讗专抓 讗讞讜讝转讻诐 讗讞讜讝转讻诐 诪讬讟诪讗 讘谞讙注讬诐 讜讗讬谉 讬专讜砖诇讬诐 诪讬讟诪讗 讘谞讙注讬诐 讗诪专 专讘讬 讬讛讜讚讛 讗谞讬 诇讗 砖诪注转讬 讗诇讗 诪拽讜诐 诪拽讚砖 讘诇讘讚 讛讗 讘转讬 讻谞住讬讜转 讜讘转讬 诪讚专砖讜转 诪讬讟诪讗讬谉 讗诪讗讬 讛讗 讚讻专讻讬谉 讛讜讜 讗讬诪讗 讗''专 讬讛讜讚讛 讗谞讬 诇讗 砖诪注转讬 讗诇讗 诪拽讜诐 诪拽讜讚砖 讘诇讘讚 讘诪讗讬 拽诪讬驻诇讙讬 转''拽 住讘专 诇讗 谞转讞诇拽讛 讬专讜砖诇讬诐 诇砖讘讟讬诐 讜专讘讬 讬讛讜讚讛 住讘专 谞转讞诇拽讛 讬专讜砖诇讬诐 诇砖讘讟讬诐 讜讘驻诇讜讙转讗 讚讛谞讬 转谞讗讬 讚转谞讬讗 诪讛 讛讬讛 讘讞诇拽讜 砖诇 讬讛讜讚讛 讛专 讛讘讬转 讛诇砖讻讜转 讜讛注讝专讜转 讜诪讛 讛讬讛 讘讞诇拽讜 砖诇 讘谞讬诪讬谉 讗讜诇诐 讜讛讬讻诇 讜讘讬转 拽讚砖讬 讛拽讚砖讬诐 讜专爪讜注讛 讛讬转讛 讬讜爪讗转 诪讞诇拽讜 砖诇 讬讛讜讚讛 讜谞讻谞住转 讘讞诇拽讜 砖诇 讘谞讬诪讬谉 讜讘讛 诪讝讘讞 讘谞讜讬 讜讛讬讛 讘谞讬诪讬谉 讛爪讚讬拽 诪爪讟注专 注诇讬讛 讘讻诇 讬讜诐 诇讘讜诇注讛 砖谞讗诪专 {讚讘专讬诐 诇讙-讬讘} 讞讜驻祝 注诇讬讜 讻诇 讛讬讜诐 诇驻讬讻讱 讝讻讛 讘谞讬诪讬谉 讜谞注砖讛 讗讜砖驻讬讝讻谉 诇砖讻讬谞讛 讜讛讗讬 转谞讗 住讘专 诇讗 谞转讞诇拽讛 讬专讜砖诇讬诐 诇砖讘讟讬诐 讚转谞讬讗 讗讬谉 诪砖讻讬专讬诐 讘转讬诐 讘讬专讜砖诇讬诐 诪驻谞讬 砖讗讬谞谉 砖诇讛谉 专''讗 (讘专 爪讚讜拽) 讗讜诪专 讗祝 诇讗 诪讟讜转 诇驻讬讻讱 注讜专讜转 拽讚砖讬诐 讘注诇讬 讗讜砖驻讬讝讬谉 谞讜讟诇讬谉 讗讜转谉 讘讝专讜注 讗诪专 讗讘讬讬 砖''诪 讗讜专讞 讗专注讗 诇诪讬砖讘拽 讗讬谞砖 讙讜诇驻讗 讜诪砖讻讗 讘讗讜砖驻讬讝讬讛 讗诪专 专讘讗 诇讗 砖谞讜 讗诇讗 砖诇讗 诪讻专讜 砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 讗讘诇 诪讻专讜 砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 讗驻讬诇讜

	诇讜拽讞讬谉 住驻专讬诐. 谞讘讬讗讬诐 讜讻转讜讘讬诐: 讗讘诇 诪讻专讜 转讜专讛 讻讜'. 砖诪注诇讬谉 讘拽讚砖 讜诇讗 诪讜专讬讚讬谉 转讜住驻转讗 诪注诇讬谉 讘拽讚砖 讚讻转讬讘 讜讬拽诐 诪砖讛 讗转 讛诪砖讻谉 (砖诪讜转 诪) 讘爪诇讗诇 注砖讛 讜诪砖讛 砖讛讬讛 讙讚讜诇 诪诪谞讜 讛拽讬诪讜 讜诇讗 诪讜专讬讚讬诐 讚讻转讬讘 讗转 诪讞转讜转 讛讞讟讗讬诐 讛讗诇讛 讘谞驻砖讜转诐 讜注砖讜 讗讜转诐 专拽讜注讬 驻讞讬诐 爪驻讜讬 诇诪讝讘讞 讻讬 讛拽专讬讘讜诐 诇驻谞讬 讛' 讜讬拽讚砖讜 讜讙讜' (讘诪讚讘专 讬讝) 讻讬讜谉 砖讛讜拽讚砖讜 讛讜拽讚砖讜 注讚 讻讗谉: 讜讻谉 讘诪讜转专讬讛谉. 诪讻专讜 住驻专讬诐 讜诇拽讞讜 诪诪拽爪转 讛讚诪讬诐 转讜专讛 诇讗 讬拽讞讜 诪谉 讛诪讜转专 讚讘专 砖拽讚讜砖转讜 驻讞讜转讛: 讙诪' 讝讜 讚讘专讬 专讘讬 诪谞讞诐 讻讜'. 讘讛讚讬讗 讗诪专讬谞谉 讘转讜住驻转讗 讚诪讙讬诇讛 (驻''讘) 讚讛讜讗 讗诪专讛: 讛讜讗讬诇 讜讛注诐 诪转驻诇诇讬诐 讘讜 讘转注谞讬讜转 讜讘诪注诪讚讜转. 讻讚转谞谉 讘诪住讻转 转注谞讬讜转 (讚祝 讟讜.) 注讘专讜 讗诇讜 讜诇讗 谞注谞讜 诪讜爪讬讗讬谉 讗转 讛转讬讘讛 诇专讞讜讘讛 砖诇 注讬专. 转讜住驻转' 讜讘诪注诪讚讜转 转谞谉 诪转讻谞住讬谉 讘注专讬讛谉 讜拽讜专讬谉 讘诪注砖讛 讘专讗砖讬转 讜转谞讬讗 讘讙诪专讗 讗谞砖讬 诪注诪讚 谞讻谞住讬谉 诇讘讬转 讛讻谞住转 讜讬讜砖讘讬谉 讗专讘注 转注谞讬讜转 讘砖讘转 讗驻砖专 讘讬转 讛讻谞住转 讛讬讛 诇讛诐 拽讘讜注 讘专讞讜讘讛 砖诇 注讬专 讜诪转讻谞住讬谉 砖诐 讛诪注诪讚 讻讜诇讜 讻讚专讱 砖砖谞讬谞讜 讘讘讬讻讜专讬诐 (驻''讙 诪砖谞讛 讘) 讻诇 讛注讬讬专讜转 砖讘诪注诪讚 诪转讻谞住讬谉 诇注讬讬专讜转 砖诇 诪注诪讚 讜诇谞讬谉 讘专讞讜讘讛 砖诇 注讬专 讜诇讗 讛讬讜 谞讻谞住讬谉 诇讘转讬诐 讜诇谞讬谉 砖诐 讜讛讬讛 讛诪诪讜谞讛 讗讜诪专 拽讜诪讜 讜谞注诇讛 爪讬讜谉 讗诇 讛' 讗诇讛讬谞讜 讛讗 诇诪讚转 讻讬谞讜住 注讬讬专讜转 讘专讞讜讘 讛讬转讛 讜讗拽专讗讬 讛讜讬 砖诪注诪讚 讛讝讛 讗讬谞讜 讞讜讝专 讞诇讬诇讛 注讚 讞爪讬 砖谞讛 讜讘转诇诪讬讚讬 专讘讬谞讜 讬爪讞拽 讛诇讜讬 诪爪讗转讬 讜讘诪注诪讚讜转 诇讗 讙专住讬谞谉 讜诪驻专砖 砖诇讗 讛讬转讛 转驻诇转谉 讘专讞讜讘 注讚 讻讗谉: 讗拽专讗讬 讘注诇诪讗. 讗讬谞讜 转讚讬专: 诇讗 砖谞讜. 讚讬讻讜诇讬谉 诇诪讻讜专 讘讬转 讛讻谞住转 讗诇讗 砖诇 讻驻专讬谉: 讗讘诇 砖诇 讻专讻讬谉. 讛讜讛 诇讛讜 讘转讬 讻谞住讬讜转 讚专讘讬诐 讜讛讻诇 讘注诇讬讛谉 讜讗讬谉 讘谞讬 讛注讬专 诇讘讚诐 讘注诇讬诐 诇讛诐: 讟讜专住讬讬诐. 爪讜专驻讬 谞讞讜砖转: 讜讗讬谉 讬专讜砖诇讬诐 诪讟诪讗讛 讘谞讙注讬诐. 讚诇讗讜 讗讞讜讝讛 讛讬讗 讻讚讗诪专讬' 诇拽诪谉 讚住讘讬专讗 诇讬讛 诇讛讗讬 转谞讗 诇讗 谞转讞诇拽讛 讬专讜砖诇讬诐 诇砖讘讟讬诐 讜诇讗 谞驻诇讛 讘讙讜专诇 诇讗 诇讬讛讜讚讛 讜诇讗 诇讘谞讬诪讬谉: 讗谞讬 诇讗 砖诪注转讬. 砖诇讗 讬讛讗 诪讬讟诪讗 讗诇讗 诪拽讜诐 诪拽讚砖 讘诇讘讚 诪砖讜诐 讚讘讬转 砖诇 拽讜讚砖 讛讜讗 讜讙讘讬 谞讙注讬诐 讜讘讗 讗砖专 诇讜 讛讘讬转 (讜讬拽专讗 讬讚) 讘注讬谞谉 讗讘诇 讬专讜砖诇讬诐 诪讬讟诪讗 讘谞讙注讬诐 讚住讘专 谞转讞诇拽讛 诇砖讘讟讬诐 讜讗讞讜讝转讻诐 拽专讬谞讗 诇讬讛 拽转谞讬 诪讬讛转 诇专讘讬 讬讛讜讚讛 讚讗讬转 诇讬讛 谞转讞诇拽讛 诇讗 砖谞讜 讗诇讗 诪拽讜诐 诪拽讚砖 讗讘诇 讘转讬 讻谞住讬讜转 讜讘转讬 诪讚专砖讜转 砖讘讛 讻砖讗专 讘转讬 讛注讬专 讜讗注''讙 讚砖诇 讻专讱 讛讜讗: 诪拽讜讚砖. 讗祝 讘转讬 讻谞住讬讜转 诪砖诪注: 讛专 讛讘讬转. 讘讻谞讬住转讜 诪爪讚 讛诪讝专讞 讻诇 诪讛 砖讬砖 砖诐 驻谞讜讬 拽专讜讬 讛专 讛讘讬转 砖讗讬谉 诇讛 砖诐 讗讞专: 讜讛诇砖讻讜转. 砖讘转讜讱 讛讞讬诇: 讜讛注讝专讜转. 砖诇砖转谉 注讝专转 谞砖讬诐 讜注讝专转 讬砖专讗诇 讛谉 讗讞转 注砖专讛 讗诪讛 砖讬砖专讗诇 专砖讗讬谉 诇讬讻谞住 诇驻谞讬诐 诪谉 讛砖注专 讜讗讞专讬讛诐 诇爪讚 诪注专讘 诇注讝专转 讻讛谞讬诐 讬''讗 讗诪讛 砖讘讬谉 讚专讬住转 专讙诇讬 讬砖专讗诇 诇诪讝讘讞 讛讞讬爪讜谉: 讜诪讛 讛讬讛 讘讞诇拽讜 砖诇 讘谞讬诪讬谉 讗讜诇诐 讜讛讬讻诇. 诪爪讚 诪注专讘 注讻砖讬讜 讬讜转专 讘谞转讬讬诐 诪拽讜诐 讛诪讝讘讞 诇''讘 讗诪讛 讜讘讬谉 讛讗讜诇诐 讜讛诪讝讘讞 讻''讘 讗诪讛 砖诇讗 驻讬专砖 砖诇 诪讬 讛讜讗 讞讝专 讜驻讬专砖 专爪讜注讛 讬讜爪讗讛 讻讜' 诇讬诪讚讱 讻讗谉 专爪讜注讛 讝讜 诇讘讚讛 诇讬讛讜讚讛 讗讘诇 爪驻讜谞讜 砖诇 诪讝讘讞 讜讚专讜诪讜 讜诪注专讘讜 砖诇 讘谞讬诪讬谉 讜讘诪住讻转 讝讘讞讬诐 讗诪专讬谞谉 砖讗讬谉 诇讬讛讜讚讛 讘讗讜转讛 讛专爪讜注讛 讗诇讗 讛诪讝专讞讬转 诪拽讜诐 讛讬住讜讚 讜诇讻讱 诇讗 讛讬讛 讬住讜讚 诇诪讝专讞讜 砖诇 诪讝讘讞: 讜讛讬讛 讘谞讬诪讬谉 讛爪讚讬拽. 爪讜驻讛 讘专讜讞 讛拽讚砖 砖讻谉 注转讬讚 诇讛讬讜转 讜诪爪讟注专 注诇讬讛: 讞讜驻祝 注诇讬讜. 讗讚诐 讛诪爪讟注专 讞讜驻祝 讜诪转讞讻讱 讘讘讙讚讬讜 诇砖讜谉 砖驻砖讜祝 讻诪讜 谞讝讬专 讞讜驻祝 讜诪驻住驻住 (谞讝讬专 讚祝 诪讘.): 讗讜砖驻讬讝讻谉. 砖讛讬讛 讗专讜谉 讘讞诇拽讜: 讜讛讗讬 转谞讗 住讘专 讻讜'. 讜讛讬讬谞讜 转谞讗讬 讚讗诪专谉 诇注讬诇: 讗讬谉 诪砖讻讬专讬谉. 讘注诇讬 讘转讬诐 讗转 讘转讬讛诐 诇注讜诇讬 专讙诇讬诐 讗诇讗 讘讞谞诐 谞讜转谞讬谉 诇讛谉 讜谞讻谞住讬谉 诇转讜讻谉: 注讜专讜转 拽讚砖讬诐. 转讜讚讛 讜砖诇诪讬诐 砖讛注讜专讜转 诇讘注诇讬诐: 讙讜诇驻讗. 拽谞拽谉 砖诇 讞专住 砖谞砖转诪砖 讘讜: 讜诪砖讻讗. 讗诐 砖讞讟 讘讛诪讛: 诇讗 砖谞讜. 讚讗讬谉 诪讜专讬讚讬谉 讚诪讬诐 诪拽讚讜砖转谉 讜讘讬转 讛讻谞住转 讘讞砖讬讘讜转讜 注讜诪讚 讗祝 讘讬讚 诇讜拽讞 讚讜诪讬讗 讚住驻专讬诐 诇讜拽讞 讘讛谉 住''转 讜讛诇讛 诪谞讛讬讙 住驻专讬诐 讘讛讜讬讬转谉: 讗诇讗 砖诇讗 诪讻专讜. 讛讟讜讘讬诐 讘专砖讜转 讛注诐 [讗讘诇 讗诐 诪讻专讜 讜讻讜'] 驻拽注讛 拽讚讜砖讛 诪谉 讛讞驻抓 讜诪谉 讛讚诪讬诐 讜诪讜转专 诇注砖讜转 诪讛谉 讻诇 专爪讜谞诐 讜讛讬讬谞讜 讚讘注讗 诪讬谞讬讛 专讘讬谞讗 诪专讘 讗砖讬 注诇 转讬诇讗 讚讘讬 讻谞讬砖转讗 诪讛讜 诇诪讬讝专注讛 讗诇诪讗 讘诪讻专 讻诇 讚讛讜 讛讘讬转 讜讛诪注讜转 讘拽讚讜砖转讬讬讛讜 拽讬讬诪讬:





转讜住驻讜转





	讻讬讜谉 讚诪注诇诪讗 拽讗转讜 诇讛. 谞专讗讛 诇驻专砖 讛讻讬 讻讬讜谉 砖专讜讘 讘谞讬 讗讚诐 专讙讬诇讬诐 诇诇讻转 砖诐 诇讛转驻诇诇 讗祝 注诇 驻讬 砖讗讬谉 谞讜转谞讬诐 讻诇讜诐 讘讘谞讬谞讜 诪讻诇 诪拽讜诐 讻讬讜谉 讚诇讚注转 讗讜转谉 专讘讬诐 谞注砖讛 讞诪讜专讛 拽讚讜砖转讜 讜讗讬谞谉 讬讻讜诇讬谉 诇诪讜讻专讜 讜注讜讚 讬砖 诇驻专砖 讻讬讜谉 砖专讘讬诐 谞讜转谞讬诐 讘讘谞讬谞讜 讜讘砖讗专 爪专讻讬讜 讜讘住诪讜讱 谞诪讬 讚拽讗诪专 专讘 讗砖讬 讚讗讚注转讗 讚讬讚讬 拽讗转讜 讛讬讬谞讜 诪诪讛 砖谞讜转谞讬诐 讘讜 诇注砖讜转 专爪讜谞讜: 讜讗诪讗讬 讜讛讗 讚讻专讻讬诐 谞讬谞讛讜. 诪砖诪注 讚住讘讬专讗 诇讬讛 诇诪拽砖谉 讚讻讬讜谉 讚诇讗 诪讬讝讚讘谞讬 讚讗讬谉 诇讛谉 诇讬讟诪讗 讘谞讙注讬诐 诪砖讜诐 讚诇讗 诪讬拽专讬 讗讞讜讝转讻诐 讜讙诐 诇讗 拽专讬谞谉 讘讬讛 讗砖专 诇讜 讛讘讬转 讜拽砖讛 讚讛讗 讘驻''拽 讚讬讜诪讗 (讚祝 讬讗.) 诪讞讬讬讘 专''诪 讘讬转 讛讻谞住转 砖诇 讻专讻讬诐 讘诪讝讜讝讛 讜讙诐 诪讜拽讬 讘专讬讬转讗 讚讛转诐 讚拽讗诪专 讚讘讬转 讛讻谞住转 诪讬讟诪讗 讘谞讙注讬诐 讻讜讜转讬讛 讜注讜讚 拽砖讛 讗诪讗讬 谞拽讟 砖诇 讻专讻讬诐 讚讛讗 (专''诪) 诇讗 诪驻诇讬讙 讛转诐 讘讬谉 砖诇 讻专讻讬诐 诇砖诇 讻驻专讬诐 诇注谞讬谉 谞讙注讬诐 讜诪讝讜讝讛 讜讬砖 诇讜诪专 讚讜讚讗讬 讛诪拽砖谉 讟注讛 讘转专转讬 讞讚讗 讚讗讬谉 讞讬诇讜拽 讘讬谉 讻专讻讬诐 诇砖诇 讻驻专讬诐 讻讚诪住讬拽 讛转诐 诇专讘谞谉 讚专''诪 讚讛讬讬谞讜 专' 讬讛讜讚讛 讜讙诐 讟注讛 讘讛讗 讚讗注''讙 讚诇讗 诪讬讝讚讘谞讬 讬砖 诇讛谉 诇讬讟诪讗 讘谞讙注讬诐 诇专讘讬 诪讗讬专: 讜专爪讜注讛 讬讜爪讗讛 诪讞诇拽 讬讛讜讚讛 诇讞诇拽 讘谞讬诪讬谉 讜讘讛 讛讬讛 诪讝讘讞 讘谞讜讬. 拽砖讛 讚讛讗 讘驻专拽 讗讬讝讛讜 诪拽讜诪谉 (讝讘讞讬诐 讚祝 谞讙:) 讗诪专 讚讘拽专谉 讚专讜诪讬转 诪讝专讞讬转 诇讗 讛讬讛 讬住讜讚 诇驻讬 砖诇讗 讛讬讛 讬住讜讚 讗诇讗 讘讞诇拽讜 砖诇 讟讜专祝 讘谞讬诪讬谉 讚讻转讬讘 讘谞讬诪讬谉 讝讗讘 讬讟专祝 (讘专讗砖讬转 诪讟) 讗诇诪讗 砖讻诇 讛诪讝讘讞 讘谞讜讬 讘讞诇拽讜 砖诇 讘谞讬诪讬谉 讜讬''诇 讗讜转讜 拽专谉 讚专讜诪讬转 诪讝专讞讬转 砖诇讗 讛讬讛 讘讜 讬住讜讚 砖讛讬讛 讘讞诇拽 讬讛讜讚讛 注诇 讝讛 讛讬讛 诪爪讟注专 讘谞讬诪讬谉 诇讘讜诇注讛 讻讚讬 砖讬讛讗 讻诇 讛诪讝讘讞 讘讞诇拽讜: 讗祝 诇讗 讛诪讟讜转. 驻讬专砖 讛专''专 讬讜住祝 讚住讘讬专讗 诇讬讛 讚讻讬讜谉 砖讛拽专拽注 诪拽讜诐 讛诪讟讜转 诇讗 讛讬讛 诪讬讜讞讚 诇讘注诇讬诐 诇讗 讛讬讛 讻讞 讘讬讚诐 诇讛砖讻讬专诐 砖讻讬专讜转 砖诇诐 讜诪讻诇 诪拽讜诐 诪讞诪转 诪讟诇讟诇讬讛诐 讛讬讜 谞讜讟诇讬谉 注讜专讜转 讛拽讚砖讬诐:





专讘讬谞讜 讞谞谞讗诇

讘谞讬 讛注讬专 砖诪讻专讜 专讞讜讘讛 砖诇 注讬专 诇讜拽讞讬谉 讘讚诪讬讛 讘讬转 讛讻谞住转 讻讜' 讗讜拽讬诪谞讗 驻讬讚"专 诪诇' 住转讬诪转讗讛 讝讜 讛诪砖谞讛 讗注"驻 砖讛讬讗 住转诐 诪砖谞讛 讗讬谞讛 诇专' 诪讗讬专 讻讚拽讬"诇 住转诐 诪砖谞讛 专"诪 讛讬讗 讗诇讗 专"注 讛讬讗 讗讬 诇专' 诪谞讞诐 讘"专 讬讜住讬 讝讜 讛诪砖谞讛 讜讛讬讗 砖谞讜讬讛 住转诐 讜诇讗 讻诇 讚讘专讬讛诐 砖诇 讞讻诪讬诐 讛诇诇讜 讘讻诇 讛诪砖谞讛 住转讜诪讬谉 讛谉 讗诇讗 讛诪砖谞讬讜转 砖讛讝讻讬专讜诐 讘诇讘讚 诇专' 诪谞讞诐 讘专' 讬讜住讬 住转讬诪转讗讛 讚住讘专 讛讜讗讬诇 讜讛注诐 诪转驻诇诇讬谉 讘讛 讘转注谞讬讜转 讜讘诪注诪讚讜转 讬砖 讘讛 拽讚讜砖讛 讗讘诇 讞讻诪讬诐 讗讜诪专讬诐 讗拽专讗讬 讘注诇诪讗 讛讬讗. 讛诇讻讱 讛专讞讜讘 讗讬谉 讘讜 诪砖讜诐 拽讚讜砖讛.



讘讬转 讛讻谞住转 诇讜拽讞讬谉 转讬讘讛 讗讜拽讬诪谞讗 讘讘讬转 讛讻谞住转 砖诇 讻驻专讬诐 讗讘诇 讻谞住转 砖诇 讻专讻讬诐 诇讗 诪讝讚讘谞讗 诪砖讜诐 砖讛讬讗 砖诇 专讘讬诐.



讗诪专 专讘 讗砖讬 讻谞砖转讗 讚诪转讗 诪讞住讬讗 讗注"讙 讚诪注诇诪讗 拽讗 讗转讜 诇讛 讜砖诇 专讘讬诐 讛讬讗 讻讬讜谉 讚讗讚注转讗 讚讬讚讬 讗转讜 讗讬 讘注讬谞讗 诪爪讬谞讗 诪讝讘讬谞谞讗 诇讛 讜讘讬转 讛讻谞住转 砖诇 讟专住讬讬诐 讘讬专讜砖诇' 砖拽谞讗讛 专' 讗诇注讝专 讘谉 注讝专讬讛 讛诐 注砖讗讜讛 诇注爪诪谉 讜诇讗 诪住专讜讛 诇专讘讬诐 诇驻讬讻讱 诪讻专讜讛.



讜讘讬转 讛讻谞住转 砖诇 讻专讻讬谉 讗讬谉 诪讜讻专讬谉 诇驻讬 砖讗讬谞讛 砖诇讛谉 讜讛转谞讬讗 [讗讞讜讝转讻诐] 诪讟诪讗 讘谞讙注讬诐 讜讗讬谉 讬专讜砖诇讬诐 诪讟诪讗讛 讘谞讙注讬诐 讗"专 讬讛讜讚讛 讗谞讬 诇讗 砖诪注转讬 砖讗讬谉 诪讟诪讗 讘谞讙注讬诐 讗诇讗 讘讬转 讛诪拽讚砖 讛讗 讘转讬 讻谞住讬讜转 讜讬专讜砖诇讬诐 诪讟诪讗讬谉 讗诪讗讬 讜讛讗 讚讻专讻讬诐 谞讬谞讛讜 讜驻专拽讬谞谉 讗讬诪讗 诇讗 砖诪注转讬 讗诇讗 诪拽讜诐 诪拽讜讚砖 讜讗驻讬' 讘转讬 讻谞住讬讜转 讘诪砖诪注. 讘诪讗讬 驻诇讬讙讬 转"拽 住讘专 诇讗 谞转讞诇拽讛 讬专讜砖诇讬诐 诇砖讘讟讬诐 讜讗讬谞讛 讗讞讜讝讛 诇驻讬讻讱 讗讬谞讛 诪讟诪讗讛 讜专' 讬讛讜讚讛 住讘专 谞转讞诇拽讛 讜讗讞讜讝转诐 讛讬讗 讝讜诇转讬 诪拽讜诐 诪拽讜讚砖 讜讻讬 讛谞讬 转谞讗讬 诪讛 讛讬讛 讘讞诇拽讜 砖诇 讬讛讜讚讛 讛专 讛讘讬转 诇砖讻讜转 讜注讝专讜转 诪讛 讛讬讛 讘讞诇拽讜 砖诇 讘谞讬诪讬谉 讻讜' 讛讗讬 转谞讗 住讘专 谞转讞诇拽讛 讜讞诇拽 讬讛讜讚讛 讜讘谞讬诪讬谉 讛讬讗.



讜讛讗讬 转谞讗 住讘专 诇讗 谞转讞诇拽讛 讚转谞讬讗 讗讬谉 诪砖讻讬专讬谉 讘转讬诐 讘讬专讜砖诇讬诐 诇驻讬 砖讗讬谞谉 砖诇讛谉 讻讜' 讗诪专 讗讘讬讬 砖诪注 诪讬谞讛 讚专讱 讗专抓 诇讛谞讬讞 讗讻住谞讬讗 诇讘注诇 讛讘讬转 讛拽谞拽谉 砖拽谞讛 讘讜 讛讬讬谉 讜砖转讗讜 讜讛注讜专 砖诇 讻讘砖 砖谞砖讞讟 讜讗讻诇讜.





专诪讘"谉

讜讝讜 砖讗诪专讜 讘讘讬转 讛讻谞住转 砖诇 讻专讻讬谉 讻讬讜谉 讚诪注诇诪讗 拽讗 讗转讜 诇讛 讛讜讛 诇讛讜 讚专讘讬诐 讜诇讗 诪爪讜 诪讝讘谞讬 诇讛.  诇讜诪专 砖讗讬谞讛 谞诪讻专转 讻诇诇 讗驻讬诇讜 诇注诇讜讬讬 讘拽讚讜砖转诐 诪砖讜诐 讚讘谞讬 讛注讬专 讗讞专转 讗讬谞谉 讻驻讜驻讬谉 谞讘谞讬 讛注讬专 讛讝讜 讗讬谉 诪拽讘诇讬诐 注诇讬讛谉 讚注转诐 讜砖诪讗 注讚讬讬谉 讛诐 专讜爪讬谉 讘讘讬转 讛讻谞住转 讛讝讜 讜转砖诪讬砖讬 诪爪讜讛 讘讝诪谞谉 讛讬讗. 讜讛讜讛 诇讬讛 讚专讘讬诐 诇讗讜 讚讜拽讗 讚讗驻讬' 讚讘专讬诐 谞诪讻专讛 讛讬讗 讗诇讗 讛讜讛 诇讛讜 讚专讜讘讗 讚注诇诪讗 拽讗诪专 讻诇讜诪专 砖讛讜讗 砖诇 注讜诇讬 讘讻诇 讻讚讗讬转讗 讘谞讚专讬诐 讘驻专拽 讛砖讜转驻讬谉. 
讜讘讬专讜砖诇诪讬 讗诪专讜 砖诇砖讛 诪讘讬转 讛讻谞住转 讻讘讬转 讛讻谞住转 砖讘谞讛 诪讘谞讬 讛注讬专 讻注讬专 诪讛 讗谞谉 拽讬讬诪讬谉 讗诐 讻砖拽讘诇讜 注诇讬讛诐 讗驻讬诇讜 讗讞讚 谞诪讬 讗诐 讻砖诇讗 拽讘诇讜 注诇讬讛诐 讗驻讬诇讜 讻诪讛 讗诇讗 讗谞谉 拽讬讬诪讬谉 讘住转诐 讜讻讱 驻讬专讜砖讜 砖诇砖讛 诪讘讬转 讛讻谞住转 讻讘讬转 讛讻谞住转 讻诇讜诪专 砖诇砖讛 讟讜讘讬诐 砖诇讛诐 讻讘讜诇诐 讜专砖讗讬谉 诇诪讻讜专 讘讬转 讛讻谞住转 讻诇讜诪专 砖讛讜讗 砖诇 讬讞讬讚讬诐 砖讘注讛 诪讘谞讬 讛注讬专 讟讜讘讬诐 砖诇讛诐 讻讻诇 讘谞讬 讛注讬专 砖诇讛诐 讜讛诐 讛诪讜讻专讬谉 讛讻谞住转 砖诇 注讬专 讜讛拽砖讜 讗诐 讻砖拽讘诇讜 注诇讬讛诐 讛爪讘讬专 讻砖砖诪注讜 讘诪讻讬专讛 讝讜 讜专爪讜 讘讛 讗驻讬' 讗讞讚 谞诪讬 讗诐 讘砖诪讬讞讜 讗驻讬' 讻诪讛 讗讬谞讛 诪讻讬专讛 讻诇诇 讗诇讗 讗谞谉 拽讬讬诪讬谉 讘住转诐 讙诇讜诪专 砖砖转拽讜 讗讜 砖诇讗 砖诪注讜 讘诇诇. 讙诐 讝讛 注谞讬谉 [讛注谞讬谉] 诪住讬讬注 诇诪讛 砖驻讬专砖谞讜. 
 讜砖诪注讬' 诪讬谞讛 诇诪讗讬 讚讗诪专讬' 专砖讗讬谉 讘谞讬 讛注讬专 诇注砖讜转 拽讜驻讛 转诪讞讜讬 讜谞讛转谞讜转 注诇 讛砖注专讬诐 讜注诇 讛诪讚讜转 讜诇讛住讬注 注诇 拽爪转谉 讚砖讘注讛 讟讜讘讬 讛注讬专 讛诐 讛诪转谞讬谉 讜讗驻讬' 砖诇讗 讘诪注诪讚 讗谞砖讬 讛注讬专 讗诇讗 砖讗诐 诪讬讞讜 讘诪注砖讬讛谉 转谞讗谉 讘讟诇 讗讘诇 讘诪注诪讚 讗谞砖讬 讛注讬专 拽讬讬诐 讜诪住转讘专讗 讘诪注诪讚 专讜讘 讗谞砖讬 讛注讬专. 



 讜讛讗 讚讗诪专讬' 讗驻讬' 诇诪砖转讗 讘讛讜 砖讻专讗.  讻诇讜诪专 讘讚诪讬诐 讛"讛 谞诪讬 诇讝专拽谉 诇讬诐 讛讙讚讜诇 讗诇讗 诪讬砖转讗 砖讬讻专讗 讘讙诪' 讝讬诇讜转讗 讘注诇诪讗 讛讜讗 讻讚讗诪专讬' 诇讗注住讜拽讬 讬讛讘讬 谞讱 讜诇讗 诇诪砖转讗 讻讛讜 砖讻专讗 讗砖讻讞讬讛 讚砖转讬 砖讬讻专讗 讜讻转讬讘 讜谞谞讬谞讜转 砖讜转讬 砖讻专 讜讬砖 住驻专讬诐 砖讻转讜讘 讘讛谉 讗驻讬' 诇谞讜砖转讗 讘讬讛 砖讬讻专讗 讜讛讬讗 讛讬讗 讻诇讜诪专 砖讬砖转讜 讘谞讜祝 讘讬转 讛讻谞住转 砖讻专 讜诇砖讜谉 讞讻诪讬诐 讛讜讗 砖诇讗 讬讗讻诇 注讙诇 诇注讙诇讬诐 讜住讬讬讞 诇住讬讬讞讬诐. 讜讚讗诪专讬' 诇拽诪谉 讗驻讬' 诇讚讜讻住讜住讬讗 诇讗讜 讚讜拽讗 讗诇讗 讗驻讬诇讜 讘砖讬讻专讗 谞诪讬 诪讜转专 讗诇讗 讛转诐 拽讗诪专讬' 砖讗诐 诪讻专讜 砖诇讗 讘诪注诪讚 讗谞砖讬 讛注讬专 讜讛讜爪专讻讜 诇讬拽讞 讘讛诐 转讬讘讛 诪谉 讛住转诐 讬讻讜诇讬谉 砖讘注讛 讟讜讘讬诐 诇讛转谞讜转 注诐 讘谞讬 讛注讬专 讜诇讜诪专 讗诐 讬讜转讬专讜 诪讚诪讬诐 砖诇 转讬讘讛 谞讜转谉 讗讜转诐 诇砖诪讬专转 讛注讬专 讜讗讬谉 讟讜讘讬诐 诪转谞讬谉 讘砖讻专. 
 讜专讗讬转讬 诇讛专讗讘"讚 讝"诇 砖诪驻专砖 讘砖讘专 讛讝讛 爪专讻讬 住注讜讚讛 讜讗讬谞讜 讘诪砖诪注. 讜专讜讬转讬 讘转讜住驻转讗 讗"专 讬讛讜讚讛 讘讚"讗 讘讝诪谉 砖诇讗 讛转谞讜 注诪讛谉 驻专谞住讬 讗讜转讛 讛注讬专 讗讘诇 讛转谞讜 注诪讛谉 驻专谞住讬 讗讜转讛 讛注讬专 诪砖谞讛 讗讜转诐 诇讻诇 讚讘专 砖讬专爪讜 讜诇驻"讝 讜讛讜转讬专讜 诇讗讜 讚讜拽讗 讗诇讗 砖诪讻专讜 讜讛讜讚讬注讜 讗讜转谉 砖谞讜转谞讬谉 诇讚讜讻住讜住讬讗.





专砖讘"讗

讙诪专讗: 讛讻讬 讙专住讬谞谉 讜讻谉 讛讬讗 讘诪拽爪转 讛住驻专讬诐: 讗诪专 专讘讬 讝讬专讗  讛讜讗讬诇 讜讛注诐 诪转驻诇诇讬谉 讘讛 讘转注谞讬讜转. 讜诇讗 讙专住讬谞谉  讜讘诪注诪讚讜转, 讚讛讗 讘诪注诪讚讜转 诇讗 讛讬讜 诪转驻诇诇讬谉 讘专讞讜讘 讗诇讗 谞讻谞住讬谉 诇讘讬转 讛讻谞住转,  讻讚讗讬转讗 讘讛讚讬讗 讘诪住讻转 转注谞讬转 (讻讝, 讘). 讜注讜讚 讚讗讬 讘诪注诪讚讜转 诇讗讜 讛讬讬谞讜 讘讗拽专讗讬  讘注诇诪讗 讗诇讗 讘讻诇 讬讜诐, 讜诪讗讬 讟注诪讬讬讛讜 讚专讘谞谉. 讜诇住驻专讬诐 讚讙专住讬  诇讬讛 讗讙讘 讙专专讗 谞拽讟讬讛, 讜讻讚讗诪专讬谞谉 讘注诇诪讗 讙专讜砖讛  讜讞诇讜爪讛 诇讻讛谉 讛讚讬讜讟.



讗讘诇 讘讬转 讛讻谞住转  砖诇 讻专讻讬诐 讻讬讜谉 讚诪注诇诪讗 拽讗 讗转讬 诇讬讛 讛讜讛 诇讬讛 讚专讘讬诐 讜诇讗 诪爪讜 诪讝讘谞讬 诇[讬]讛.  讛讗 讚拽讗诪专 讛讜讛 诇讬讛 讚专讘讬诐 诇讗讜 讚讜拽讗 讚讛讗 讗驻讬诇讜 讚专讘讬诐 诪讝讚讘谉, 讗诇讗 讛讜讛 诇讬讛  讚专讘讬诐 讚注诇诪讗 拽讗诪专 讜讛诇讻讱 诇讗 诪讝讚讘谉, 讻诇讜诪专 讗驻讬诇讜 诪讻专讜讛讜 讗讬谉 诪诪讻专谉 诪诪讻专.
讬砖 诪驻专砖讬诐 讚讟注诪讗 讚讻专讻讬诐 诪砖讜诐 讚讻讬讜谉 讚诪注诇诪讗 拽讗 讗转讜 专讘讬诐 讛讜爪讬讗讜  讘讘谞讬谞讜 讜讘讚讘专讬诐 讛爪专讬讻讬谉 诇讜 讜砖诪讗 讗讞讚 讬砖 讘住讜祝 讛注讜诇诐 砖拽谞讛 讘讜 讜讞诇拽讜 诪注讻讘,  诇驻讬 砖讘谞讬 讛注讜诇诐 讗讬谞谉 讻驻讜驻讬诐 诇讘谞讬 讛注讬专 讛讝讜 讜诇讗 诇砖讘注讛 讟讜讘讬 讛注讬专 砖讘讛. 讗讘诇  讗诐 讬砖 砖诐 讗讚诐 讞砖讜讘 讻专讘 讗砖讬 砖讚专讱 讛讘讗讬谉 诇讘讗 砖诐 诪讞诪转讜 讗祝 讛诐 讙讜诪专讬诐 讘讚注转诐  砖讻诇 讝诪谉 砖讬讛讗 讘转讜讱 讛注讬专 爪讜专讘讗 诪专讘谞谉 讻讝讛 砖讬讛讗 讛讜讗 专砖讗讬 诇诪讻讜专 讞诇拽诐, 砖讙诐  讛谞讜转谞讬诐 讘爪专讻讬 讘讬转 讛讻谞住转 注诇 讚注转讜 讛诐 谞讜转谞讬谉, 讜讛讬讬谞讜 讚讗诪专 专讘 讗砖讬 讛讗讬 讘讬  讻谞讬砖转讗 讚诪转讗 诪讞住讬讗 讜讻讜'.
讜诇驻讬 驻讬专讜砖 讝讛 谞专讗讛 诇讬, 讚讛讗 讚讗诪专讬谞谉  讘住诪讜讱 讛讛讜讗 讘讬 讻谞讬砖转讗 讝讜讟讗 讛讜讛 讜讗讬谞讛讜 注讘讚讜讛, 讛讗讬 讝讜讟讗 诇讗讜 讚讜拽讗 讗诇讗 讗讬谞讛讜  注讘讚讜讛 讚讜拽讗. 讜讗讬 谞诪讬 讝讜讟讗 讚讜拽讗, 讻诇讜诪专 讚拽讟谞讜转讛 讘诪拽讜诐 砖讬砖 讙讚讜诇讜转 诪讜讻讬讞  注诇讬讛 讚诇讗讜 讚专讘讬诐 讚注诇诪讗 谞讬讛讬, 讚专讘讬诐 讚讗转讜 诇讻专讻讬谉 诇讘讬 讻谞讬砖转讗 专讘讛 讚讻讜诇讛讜  注讬讬诇讬 讘讛 讘讛讛讬讗 讬讛讘讬.
讜拽砖讬讗 诇讬 讚诇驻讬 驻讬专讜砖 讝讛 讛讗 讚诇讗 诪爪讜 诪讝讘谞讬  讚讻专讻讬诐 讛讬讬谞讜 诪砖讜诐 讚讞讚 讗讬讻讗 讘住讜祝 讛注讜诇诐 讚拽谞讛 讘讛 讜讞诇拽讜 诇讗 诪讝讚讘谉 讛讗 讗讬转讬讛  讗讬 谞诪讬 讬讚注讬谞谉 讚诇讬讻讗 讘注诇诪讗 讚拽谞讛 讘讛 诪讝讚讘谉, 讜讗诐 讻谉 诪讗讬 拽讗 诪拽砖讛 诇讬讛 诪谞讙注讬诐  诪讚讗诪专 专讘讬 讬讛讜讚讛 讗谞讬 诇讗 砖诪注转讬 讗诇讗 诪拽讜诐 诪拽讚砖 讘诇讘讚 讛讗 讘转讬 讻谞住讬讜转 讜讘转讬  诪讚专砖讜转 诇讗, 讚讚讬谞讗 讛讜讗 讜讚讗讬, 讚讛讗 讘转讬 讻谞住讬讜转  讜讘转讬 诪讚专砖讜转 讜讗驻讬诇讜 讚讻专讻讬诐 讗讞讜讝转讻诐 (讜讬拽专讗 讬讚, 诇讚) 拽专讬谞谉 讘讛讜 讗诇讗 诪砖讜诐  砖讜转驻讬谉 讚诇讬转谞讛讜 讛讻讗 诇讗 诪讝讚讘谞讬. 讜讚讞讜拽 讛讜讗 诇讜诪专 讚讛讻讬 拽讗 诪拽砖讛, 讚讗诐 讗讬转讗  讚诇讗 诪讝讚讘谞讬 诪砖讜诐 讚诇讗 讬讚注讬谞谉 诪讗谉 讝讘谉 讘讛讜 讗诐 讻谉 诇讗 拽专讬谞谉 讘讛讜 讗讞讜讝转讻诐  讚讗讞讜讝转讻诐 讚讬讚注讬谞谉 讚诪讗谉 谞讬讛讜 诪砖诪注.
讜诪讬讛讜 诪爪讗转讬 讘讬专讜砖诇诪讬 (驻"讙  讛"讗) 讚诪驻专砖 讛讻讬谉 讘讛讚讬讗, 讚讙专住讬谞谉 讛转诐 专' 砖诪讜讗诇 讘专 谞讞诪谉 讘砖诐 专' 讬讜谞转谉 讛讚讛  讚转讬诪专 讘讘讬转 讛讻谞住转 砖诇 讬讞讬讚 讗讘诇 砖诇 专讘讬诐 讗住讜专 讜讗谞讬 讗讜诪专 砖诪讗 讗讞讚 诪住讜祝 讛注讜诇诐  拽谞讜讬 讘讬讛, 注讚 讻讗谉.
讜讗驻砖专 讛讬讛 诇驻专砖 讗讘诇 砖诇 讻专讻讬诐 讻讬讜谉 讚诪注诇诪讗 讗转讜  讛讜讛 诇讬讛 讚专讘讬诐, 讻诇讜诪专 砖讘谞讬 注讬专 讝讜 讻砖讛谉 讘讜谞讬谉 讗讜转讛 注诇 讚注转 讻诇 讛讘讗讬诐 讻讗谉  注砖讗讜讛 讜讻讗诇讜 讛拽讚讬砖讜讛 诇讻诇 讜讗讬谉 诇讛 讘注诇讬诐 讜讻注谞讬谉 诪拽讚砖. 讜讻谉 驻讬专砖 讛专诪讘"诐 讝"诇  (驻讬"讗 诪讛诇' 转驻诇讛 讛讟"讝). 讜讛砖转讗 诪讜转讬讘 砖驻讬专 注诇讛 诪谞讙注讬诐, 讻诇讜诪专 讗诐 讗讬转讗 讚诇讗  诪讝讚讘谞讗 诪砖讜诐 讚讛讜讬讗 诇讛 诪讜拽讚砖转 诇讻诇 讗诐 讻谉 讛讜讜 诇讛讜  讻诪拽讚砖 讜诇讗 拽专讬谞谉 讘讛讜 讗讞讜讝转讻诐 讜诇讗 讛讜讜 诇讛讜 诇讟诪讜讬讬 讘谞讙注讬诐, 讜驻专讬拽 讗讬谉 讛讻讬  谞诪讬 讜诪讗讬 诪拽讚砖 诪拽讜诐 诪拽讜讚砖. 讜讘讬 讻谞讬砖转讗 讝讜讟讗  讚拽讗诪专 讛讻讬 拽讗诪专, 讘讬 讻谞讬砖转讗 讝讜讟讗 讛讜讛 讜诇讗 注讬讬诇讬 讘讛 专讘讬诐 讚讗转讜 诪注诇诪讗 讗诇讗  诇砖讗专讗 讛讜讗 讚注讬讬诇讬 讜讛诇讻讱 讟专住讬讬诐 讚注讘讚讜讛 诇讗讜 讗讚注转讬讛 讚专讘讬诐 注讘讚讜讛 讗诇讗  诇讙讜驻讬讬讛讜 讛讜讗 讚注讘讚讜讛. 讻讱 谞专讗讛 诇讬.
讜砖诇砖讛 讚讬谞讬谉 讬砖, 砖诇 讻专讻讬诐 诇讗  诪讝讚讘谞讗 讻诇诇 讜讗驻讬诇讜 讘砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 讗诇讗 讗诐 讻谉 讬砖 砖诐  转诇诪讬讚 讞讻诐 讞砖讜讘 讚讗转讜 专讘讬诐 讗讚注转讗 讚讬讚讬讛 讻专讘 讗砖讬, 讜砖诇 讻驻专讬诐 诪讝讚讘谉 讘砖讘注讛  讟讜讘讬 讛注讬专 讜讗讬 谞诪讬 讘讗谞砖讬 讛注讬专 砖诇讗 诪讚注转 讟讜讘讬 讛注讬专 诇驻讬 诪讛 砖驻讬专砖转讬  讘诪转谞讬转讬谉 (诇注讬诇 诪讙讬诇讛 讻讛, 讘 讚"讛 诪转谞讬'), 讜砖诇 讬讞讬讚讬诐 讻讘讬转 讛讻谞住转 砖诇 讟专住讬讬诐 诪讝讚讘谉  讗驻讬诇讜 讘砖诇砖讛 诪讘讬转 讛讻谞住转, 讜讻讚讙专住讬谞谉 讘讬专讜砖诇诪讬 (驻"讙 讛"讘) 砖诇砖讛 诪讘讬讛讻"谞  讻讘讬讛讻"谞 砖讘注讛 诪讘谞讬 讛注讬专 讻讘谞讬 讛注讬专.
讬专讜砖诇诪讬 (驻"讙 讛"讗 注讬"砖):  讻诇 讻诇讬 讘讬转 讛讻谞住转 讻讘讬转 讛讻谞住转, 住驻住诇讬讛 讜拽诇讟专讬讛 讻讘讬转 讛讻谞住转, 讻讬诇讛 讚注诇 讗专讜谞讗  讻讗专讜谞讗, 专' 讗讘讛讜 讬讛讬讘 讙讜诇转讬讛 转讞转讜讬 讗讛讬谉 讻讬诇谉.



讗谞讬 诇讗 砖诪注转讬  讗诇讗 诪拽讜诐 诪拽讚砖 讘诇讘讚 讛讗 讘转讬 讻谞住讬讜转 讜讘转讬 诪讚专砖讜转 诪讟诪讗讬谉. 拽砖讬讗 诇讬  讗讚诪讜转讬讘 诪讚专讘讬 讬讛讜讚讛 诇住讬讬注讬讛 诪转谞讗 拽诪讗 讚讗诪专 讗讬谉 讬专讜砖诇诐 诪讟诪讗 讘谞讙注讬诐 诇驻讬  砖诇讗 谞转讞诇拽讛 诇砖讘讟讬诐. 讜讬砖 诇讜诪专 诪砖讜诐 讚讗讬讻讗 诇诪讬诪专 讚讚讬诇诪讗 砖讗谞讬 讬专讜砖诇诐 砖诇讗  谞转讞诇拽讛 讻诇诇 诪注讜诇诐 讜讻注讬谉 诪拽讚砖 诇专讘讬 讬讛讜讚讛, 讗讘诇 讘转讬 讻谞住讬讜转 讜讘转讬 诪讚专砖讜转  砖注砖讗讜诐 讛专讘讬诐 诪砖诇讛诐 讗注"驻 砖讬砖 诇专讘讬诐 讚注诇诪讗 讞诇拽 讘讛谉 讘讬谉 诇驻讬专讜砖 拽诪讗 讘讬谉  诇驻讬专讜砖 讘转专讗 讚讬诇诪讗 诪讜讚讛 转谞讗 拽诪讗 讚诪讝讚讘谞讬. 讻讱 谞专讗讛 诇讬.





专讬讟讘"讗

讙诪' 讗诪专 专讘讛 讘专 讘专 讞谞讛 讗专"讬 讝讜 讚讘专讬 专' 诪谞讞诐 讘专 讬讜住讬 住转讬诪讗讛 驻讬' 砖谞住转诪讛 诪砖谞讛 讝讜 诇讚注转讜 讚讘转讜住驻转讗 转谞讬 诇讛 讘讛讚讬讗:



讗讘诇 讞讻诪讬诐 讗讜诪专讬诐 讛专讞讜讘 讗讬谉 讘讜 诪砖讜诐 拽讚讜砖转 讬砖 诇驻专砖 讗讬谉 讘讜 诇注谞讬谉 诪讻讬专转讜 讜注诇讜讬 讚诪讬讜 诪砖讜诐 拽讚讜砖讛 讗讘诇 讛讜讗 注爪诪讜 拽讚讜砖讛 讬砖 讗驻讬' 诇专讘谞谉 讘注讜讚讜 诪讝讜诪谉 诇讻讱 砖诇讗 诇讛砖转讬谉 讘讜 讜诇讗 讚诪讬 诇讛讗 讚讗诪专讬谞谉 诇拽诪谉 诪讜转专 诇讗讚诐 诇讛砖转讬谉 诪讬诐 讘转讜讱 讚' 讗诪讜转 砖诇 转驻诇讛 讚砖讗谞讬 专讬讞讜 砖讛讜讗 诪讝讜诪谉 讜诪注讜转讚 诇转驻诇讛 诇驻注诪讬诐 讗诇讗 砖讛讜讗 诇讝诪谉 专讞讜拽 讜诇讗 拽讘注 讛讬诇讻讱 讗住讜专 诇谞讛讜讙 讘讜 讘讝讬讜谉 讘注讜讚讜 注讜诪讚 诇注讬谞谞讜 讜讻"砖 讘诪拽讜诐 砖讜专讛 砖诇 讛拽讘专讜转 砖讛讜讗 诪讜讻谉 诇讜诪专 讘讜 拽讚讬砖 讜爪讚讜拽 讛讚讬谉 讜讛讜讗 注讬拽专:



讜专讘讬 讬讜住讬 诪"讟 讛讜讗讬诇 讜讛注诐 诪转驻诇诇讬谉 讘讜 讘转注谞讬讜转 讜讘诪注诪讚讜转 讛讗讬 讚谞拽讟 诪注诪讚讜转 讗砖讙专讗 讚诇讬砖谉 谞拽讟 讘讛讚讬 转注谞讬转 讚讗诇讜 讗谞砖讬 诪注诪讚 诇讗 诪爪诇讜 讘专讞讜讘 诇注讜诇诐 讗诇讗 讘讬专讜砖诇诐 讜讘讘转讬 讻谞住讬讜' 转讚注 讚讗诪专讬谞谉 诇拽诪谉 讜专讘谞谉 讗拽专讗讬 讘注诇诪讗 讛讜讗 讜讗诇讜 讛讬讜 诪转驻诇诇讬谉 讘讜 讘诪注诪讚讜转 诇讗 讛讜讬 讗拽专讗讬 讗诇讗 转讚讬专 讘讻诇 讬讜诐:



讗诪专 砖诪讜讗诇 诇讗 砖谞讜 驻讬' 讚拽转谞讬 砖诪讻专讜 讚诪砖诪注 砖诪讻专谉 拽讬讬诐 讗诇讗 砖爪专讬讱 诇讛注诇讜转 讛讚诪讬诐 讗诇讗 讘"讛 砖诇 讻诪专讬诐 讚讛讗 讗讬转 诇讛讜 专砖讜转 诇讝讘讜谞讬 讗讘诇 讘"讛 砖诇 讻专讻讬诐 讻讬讜谉 讚诪注诇诪讗 拽讗转讜 诇讛 讛讜讬讗 诇讬' 讚专讘讬诐 讚注诇诪讗 讜讚讻"注 讗讬转 诇讛讜 讝讻讜转' 讘讙讜讬讛 讜诇讗 诪爪讬 诪讝讘谞讬 诪诪讻专谉 诪诪讻专 讜讟注诪' 讚讞砖讬讘' 讚专讻讬' 讜讚注诇诪讗 讗讬讻讗 诪"讚 讚讞讬讬砖讬' 砖诪讗 住讬讬注讜 讜谞转谞讜 讞诇拽诐 讘讘谞讬谞讛 专讘讬诐 讚注诇诪讗 讚讗转讜 诇讛 讜讞诇拽诐 诪注讻讘讬 砖讛专讬 讗讬谞诐 讻驻讬诐 诇谞讜 讜诇驻专谞住谞讜 讜讻谉 讗诪专 讘讬专讜砖诇诪讬 讗谞讬 讗讜诪专 砖诪讗 讗讞专 诪住讜祝 拽谞讬讬讛 诇讝讛 讜诇驻讜诐 讝讛 讻诇 讛讬讻讗 讚讗转讘专专 砖讘谞讬 讛讻专讱 讘谞讗讜讛 诪砖诇讛诐 诪爪讜 诪讝讘谞讬 诇讛 讜讛讗讬 讚驻专拽讬谞谉 诇拽诪谉 讙讘讬 讘"讛 砖诇 讟专住讬讬诐 讛讛讜讗 讘讬 讻谞讬砖转讗 讝讜讟讗 讛讜讛 讜讗讬谞讛讜 讚注讘讚讜讛 讻诇 讛讬讻讗 讚讬讚讬注 诇谉 讚讗讬谞讛讜 注讘讚讜讛 讗驻讬' 专讘转讗 谞诪讬 讗诇讗 讛讻讬 讗诪专讬谞谉 讻讬讜谉 讚讝讜讟讗 讚讗讬讻讗 讘诪转讗 讗讞专讬谞讬 讚专讜讬讞讬 诪讬谞讛 诪住转诪讗 讗讬谞讛讜 注讘讚讜讛 讜讗讬讻讗 诪"讚 讚讗驻讬' 讬讚讬注 诪讬诇转讗 讚讘谞讬 讛讻专讱 讘谞讗讜讛 谞诪讬 讗谞讜 讞讜砖砖讬谉 砖讛拽讚讬砖讜讛 诇讻"注 讜讚讻"注 讛讬讗 讜讗诪专讬谞谉 讚讛讛讬讗 讘讬 讻谞讬砖转讗 讝讜讟讗 讛讬讗 讚讬砖 讗讞专讜转 讙讚讜诇讜转 诪诪谞讛 讜诇讗 讻诇 讘谞讬 讛注讬专 注砖讜 讗讜转讛 讻讚讬 砖讬拽讚砖讜讛 诇讻诇 讛注讜诇诐 讗诇讗 讟专砖讬讬' 注爪诪诐 注砖讗讜讛 讜诇讚讬讚讛讜 诇讞讜讚 讜砖谞讬讛诐 谞讻讜谞讬诐:



讗诪专 专讘 讗砖讬 讛讗讬 讘讬 讻谞讬砖转讗 讚诪转讗 诪讞住讬讗 讗祝 注"讙 讚诪注诇诪讗 拽讗转讜 诇讛 讻讬讜谉 讚讗讚注转讗 讚讬讚讬 拽讗转讜 讗讬 讘注讬谞讗 诪讝讘谞讬谞讗 诇讛 驻讬' 砖讗诐 讘谞讬 讛注讜诇诐 谞转谞讜 讞诇拽诐 注诇 讚注转诐 谞转谞讜 讜讙诐 讗诐 讘谞讬 讛注讬专 讛拽讚讬砖讜讛 讻讬讜谉 砖讗讬谉 讘讬讗转诐 诇讻讗谉 讗诇讗 诪砖诪专诐 讜诪住转讘专讗 讚讻讬讜谉 讚讞砖讬讘 讟驻讬 诪讻诇 讘谞讬 讛注讬专 诇讗 爪专讬讱 诇注讬诇讜讬 讘讚诪讬:



诪转讬讘讬 讗讞讜讝转讻诐 诪讟诪讗讛 讘谞讙注讬诐 驻讬' 讚拽住讘专 诇讗 谞转讞诇拽讛 讬专讜砖诇诐 诇砖讘讟讬诐 讗诇讗 砖诇 讻诇 讬砖专讗诇 讛讬讗 讜诇讗 拽讚讬' 讘讛 讗讞讜讝转讻诐 讜诇讗 拽专讬谞谉 讘讛 谞诪讬 讜讘讗 讗砖专 诇讜 讛讘讬转:



诪拽讜诐 诪拽讜讚砖 讘诇讘讚 讗讘诇 砖讗专 讬专讜砖诇诐 诪讟诪讗讛 讘谞讙注讬诐 讚拽住讘专 谞讞诇拽讛 诇砖讘讟讬诐 讜拽专讬谞谉 讘讛 讗讞讜讝转讻诐:



讛讗 讘转讬 讻谞住讬讜转 讜讘转讬 诪讚专砖讜转 讚讬专讜砖诇诐 诪讟诪讗讬谉 讜讗诪讗讬 讛讗 讚专讘讬' 谞讬谞讛讜 驻讬' 讚讗讬 诪砖讜诐 讚诪注诇诪讗 讬讛讘讜 讘讛 讞诇拽诐 讜诇讗 讬讚讬注 诪讛 谞讬谞讛讜 讜讗讬 诪砖讜诐 砖讘谞讬 讛注讬专 讛拽讚讬砖讜讛 诇讻"注 诇讗 拽专讬' 讘讬讛 讗讞讜讝转讻诐 讜诇讗 讜讘讗 讗砖专 诇讜 讛讘讬转 讜讗驻讬诇讜 诇专讘谞谉 谞诪讬 注讚 讻讗谉 诇讗 拽讗诪专讬 砖讗讬谞讛 诪讟诪讗讛 讗诇讗 诇驻讬 砖诇讗 谞转讞诇拽讛 诇砖讘讟讬诐 讛讗 讗诇讜 谞转讞诇拽讛 讘转讬 讻谞住讬讜转 讜讘转讬 诪讚专砖讜转 砖诇讛 谞诪讬 诪讬讟诪讜 讜驻专讬拽 讚讛讗 诪拽讜诐 诪拽讚砖 诪拽讜诐 诪拽讜讚砖 讛讜讗 讻诇讜诪专 讚讗驻讬' 讘转讬 讻谞住讬讜转 讜讘转讬 诪讚专砖讜转 诪拽讚砖 诪注讟 诪讬拽专讜 讻讚讻转讬讘 讜讗讛讬 诇讛诐 诇诪拽讚砖 诪注讟:



讜讘驻诇讜讙转讗 讚讛谞讬 转谞讗讬 讚转谞讬讗 诪讛 讛讬讛 讘讞诇拽讜 砖诇 讬讛讜讚讛 讚拽住讘专 讚讬专讜砖诇诐 谞讞诇拽讛 诇砖讘讟讬诐 讜谞驻诇讛 诇讬讛讜讚讛 讜讘谞讬诪讬谉 讜讘讞诇拽讜 砖诇 讬讛讜讚讛 讛讬讛 讘讬转 讛诪拽讚砖 讜讛专 讛讘讬转 砖讛讜讗 诇爪讚 诪讝专讞 讜讛诇砖讻讜转 砖讘转讜讱 讛讞讬诇 讜讛诐 讬"讙 诇砖讻讜转 讜讛注讝专讜转 注讝专转 谞砖讬诐 讜注讝专转 讬砖专讗诇 讜注讝专' 讻讛谞讬' 讜诪讛 讛讬讛 诪谉 讛诪拽讚砖 讘讞诇拽讜 砖诇 讘谞讬诪讬谉 讗讜诇诐 讜讛讬讻诇 讜讘讬转 拽讚砖讬 讛拽讚砖讬诐 讜诪砖诐 讜讗讬诇讱 诇爪讚 诪注专讘 讜砖讗专 讛讗讜诇诐 讛讜讗 讛住诪讜讱 诇诪拽讜诐 诪讝讘讞 讜讗讞专讬讜 砖注专 讛讙讚讜诇 讜诇驻谞讬诐 诪诪谞讜 讛讛讬讻诇 砖砖诐 诪讝讘讞 讛讝讛讘 讜讛诪谞讜专讛 讜讛砖诇讞谉 讜诇驻谞讬' 诪诪谞讜 讘讬转 拽讚砖讬 讛拽讚砖讬诐 讬讜转专 诪谉 讛讗讜诇诐 讜注讝专转 讻讛谞讬' 讛诪讝讘讞 砖讛讜讗 诇"讘 讗诪讜转 讜诪拽讜诐 讻"讘 讗诪讛 专讜讞讘 砖讘讬谉 讛讗讜诇诐 诇诪讝讘讞 砖诇讗 驻讬' 讘讞诇拽讜 砖诇 诪讬 讛讬讗 讜注讻砖讬讜 诪驻' 讗讜转讜 讜讗讜' 讜专爪讜注讛 讛讬转讛 讬讜爪讗讛 诪讞诇拽讜 砖诇 讬讛讜讚讛 讜谞讻谞住转 讘讞诇拽讜 砖诇 讘谞讬诪讬谉 讜讘讛 诪讜讻讞 驻讬' 诇讗 砖讛讬讛 诪讝讘讞 讘讗讜转讛 专爪讜注讛 讗诇讗 讻诇 讛诪讝讘讞 讛讬讛 讘讞诇拽讜 砖诇 讘谞讬诪讬谉 讞讜抓 诪拽专谉 诪讝专讞讬转 讚专讜诪讬' 砖讛讬讛 讘专爪讜注讛 讝讜 砖诇 讬讛讜讚' 讜讻讚讗诪专讬' 讘讝讘讞讬诐 拽专谉 诪讝专讞讬转 讚专讜诪讬转 讗讬谉 诇讜 讬住讜讚 诪驻谞讬 砖诇讗 讛讬讛 讘讞诇拽讜 砖诇 讟讜专祝 讻诇讜诪专 讘谞讬诪讬谉 砖讻转讜讘 讘讜 讝讗讘 讬讟专祝 讗诇诪讗 讻诇 砖讗专 讛诪讝讘讞 讛讬讛 讘讞诇拽讜 讜讻谉 驻专砖"讬 讝"诇 讜讗注"讙 讚讛讗 诪谞讞 注讝讚讜' 讘讞诇拽讜 砖诇 讬讛讜讚讛 诇讙诪专讬 讜讗诪专讬' 讘注诇诪' 砖讛诪讝讘讞 讘注讝专讛 讛讬讛 讘谞讜讬 诇讗 拽专讬 注讝专讛 诇诪拽讜诐 诪讝讘讞 讻诇诇 讗诇讗 诪讝讘讞 砖诪讜 讬讛讬讛 讘谞讬诪讬谉 讛爪讚讬拽 爪讜驻讛 讘专讜讞 讛拽讚砖 砖讻讱 注转讬讚 诇讛讬讜转 讜讛讬讛 诪爪讟注专 注诇 讝讛 砖谞讗诪专 讞讜驻祝 注诇讬讜 讻诇 讛讬讜诐 讻诇讜诪专 诪爪讟注专 讜诪转讞讻讱 注诇 讻讱 诇驻讬' 讝讻讛 讘谞讬诪讬谉 讜谞注砖' 讗讜砖驻讬讝 诇砖讻讬谞讛 砖讛讬讛 讛讗专讜谉 讘讞诇拽讜:



讜讛讗讬 转谞讗 住讘专 诇讗 谞讞诇拽讛 讬专讜砖诇诐 诇砖讘讟讬诐 讚转谞讬讗 讗讬谉 诪砖讻讬专讬谉 讘转讬诐 讘讗"讬 诇注讜诇讬 专讙诇讬诐 讜讻讜' 诇驻讬' 注讜专讜转 拽讚砖讬诐 砖诇 转讜讚讜转 讜砖诇诪讬诐 砖讛诐 诇讘注诇讬诐 讘注诇讬 讗讜砖驻讝讬谉 谞讜讟诇讬谉 讗讜转诐 讘讝专讜注 诪砖讜诐 砖讻专 诪爪讜讜转:



讗诪专 专讘讗 诇"砖 讗诇讗 砖诇讗 诪讻专讜 讝' 讟讜讘讬 讛注讬专 讘诪注诪讚 讗谞砖讬 讛注讬专 讗讘诇 诪讻专讜 讝' 讟讜讘讬 讛注讬专 讘诪注诪讚 讗谞砖讬 讛注讬专 讗驻讬' 诇诪砖转讬 讘讬讛 砖讻专讗 砖驻讬专 讚诪讬 诪砖诪注 诪驻砖讟讛 讚专讘讛 诪驻' 讗诪转谞讬' 讚拽转谞讬 讘谞讬 讛注讬专 诇讗 砖诪讻专讜 讛诐 讗诇讗 砖诪讻专讜 讛驻专谞住讬诐 诇讛诐 讜讛"拽 诇"砖 讗诇讗 砖诇讗 诪讻专讜 讝' 讟讜讘讬 讛注讬专 讘诪注诪讚 讗谞砖讬 讛注讬专 诪讻讬专讛 讝讜 讘诪注诪讚 讗谞砖讬 讛注讬专 讗诇讗 讛讝' 诇讘讚诐 诪讻专讜讛讜 讜诇驻讬 砖诇注谞讬谉 讛诪讻讬专讛 讚讬谞诐 讻讘谞讬 讛注讬专 拽转谞讬 讘谞讬 讛注讬专 砖诪讻专讜 讗讘诇 讗诇讜 诪讻专讜 讘谞讬 讛注讬专 诪诪砖 讛讬讜 讬讻讜诇讬诐 诇砖转讜转 砖讻专 讘讚诪讬诐 讜诇讗 讚讬讬拽 讚诇讗 讛"诇 诇诪转谞讬 讘谞讬 讛注讬专 诪砖讜诐 讝' 讟讜讘讬 讛注讬专 讘诇讞讜讚 讻"砖 讘讝讛 砖讛讚讬谉 诪转讛驻讱 砖讛专讬 讘诪讻讬专转 讻诇 讘谞讬 讛注讬专 讗讬谉 爪专讬讱 注诇讜讬 讜讛讜讗 砖讜谞讛 砖爪专讬讱 注诇讜讬 拽转谞讬 讛讗住讜专 讘诇砖讜谉 讛转专 讜诪爪讗转讬 讘谞诪拽讬 讬讜住祝 拽专讜讘讜 砖诇 专讘讬谞讜 谞专"讜 讛讞讻诐 讛讙讚讜诇 专' 讬爪讞拽 讝"诇 砖驻讬' 讚讘谞讬 讛注讬专 讚诪转谞讬' 讛讬讬谞讜 砖讗专 讘谞讬 讛注讬专 砖诇讗 诪讻专讜 注诐 讝' 讟讜讘讬 讛注讬专 讜讚讬谞诐 诇讘讚诐 讻讚讬谉 讛讝' 讟讜讘讬 讛注讬专 诇讘讚诐 讜讚讬讬拽讬谞谉 谞诪讬 讚诇讗 拽讗诪专 专讘讛 诇"砖 讗诇讗 砖诪讻专讜 讝' 讟讜讘讬 讛注讬专 砖诇讗 讘诪注诪讚 讗谞砖讬 讛注讬专 讜讛讜讛 诪砖诪注 砖讝' 讟讜讘讬 讛注讬专 讛讬讜 讛诪讜讻专讬诐 讗诇讗 讚拽讗诪专 诇"砖 讗诇讗 砖诇讗 诪讻专讜 讝' 讟讜讘讬 讛注讬专 讘诪注诪讚 讗谞砖讬 讛注讬专 讚讛砖转讗 诇讗 讛讜讜 讛诪讜讻专讬' 讝' 讟讜讘讬 讛注讬专 讜讛讻讬 驻讬' 讚讛讗 讚拽转谞讬 讘谞讬 讛注讬专 砖诪讻专讜 诇讗 砖诪讻专讜 讻诇 讘谞讬 讛注讬专 诪诪砖 讚讗"讻 讗驻讬' 诇诪砖转讬 讘讛 砖讻专' 谞诪讬 讗诇讗 诪砖谞转讬谞讜 讘砖诇讗 诪讻专讜 讝' 讟讜讘讬 讛注讬专 讘诪注诪讚 讗谞砖讬 讛注讬专 讛诪讜讻专讬诐 讜诇讛讻讬 爪专讬讱 注诇讜讬讗 讜讚讻讜转讛 谞诪讬 讗诐 诪讻专讜 讛讝' 讘诇讗 讗谞砖讬 讛注讬专 爪专讬讱 注诇讜讬 讜诇专讘讜转讗 谞拽讟 讻砖诪讻专讜 讘谞讬 讛注讬专 讘诇讗 讛讝' 讜讗讞"讻 专讗讬转讬 诇专砖讘"讗 谞专' 砖驻讬' 讻谉 讜讛讘讬讗 专讗讬讛 诪讚讙专住讬' 讘转讜住' 驻讬' 专' 诪谞讞诐 讘专' 讬讜住讬 讘谞讬 讛注讬专 砖诪讻专讜 讘"讛 诇讗 讬拽讞讜 专讞讜讘讛 讗"专 讬讛讜讚讛 讘讚"讗 砖诇讗 讛转谞讜 注诪讛诐 驻专谞住讬诐 讗讘诇 讛转谞讜 注诪讛诐 驻专谞住讬诐 专砖讗讬谉 诇砖谞讜转讛 诇讻诇 诪讛 砖讬专爪讜 讜讬砖 砖讜讗诇讬诐 诪讛 注谞讬谉 讝' 讟讜讘讬 讛注讬专 讗诇讜 讜诇诪讛 爪专讬讱 讝' 砖讛专讬 驻专谞住讬讛' 讻诪"砖 讘转讜住驻转讗 砖讻转讘谞讜 讜砖讗诇讛 讝讜 讜驻讬专讜拽讛 讘讬专讜砖' 讚讗诪专讬' 讛转诐 讙' 诪讘"讛 讻讘"讛 驻讬' 讛讘"讛 砖诇 讬讞讬讚讬诐 讻讙讜谉 讘转讬 讻谞住讬讜转 砖诇谞讜 砖讻诇 讗' 讬讜讚注 诪拽讜诪讜 讜讘诇讘讚 砖注砖讗讜讛 诪砖诇讛诐 讙' 诪讘谞讬 讛注讬专 讻讘谞讬 讛注讬专 诪讛 讗谞谉 拽讬讬诪讬谉 讗诐 讘砖拽讘诇讜 注诇讬讛诐 讗驻讬' 讗' 讜讗诐 讻砖诇讗 拽讘诇讜 注诇讬讛诐 讗驻讬' 讝' 讗诇讗 讻讙讜谉 讚拽讬讬诪讬谉 讘住转诐 讜讛"驻 讝' 诪讘谞讬 讛注讬专 讻讘谞讬 讛注讬专 讗讜 讻讻诇 讘谞讬 讛注讬专 诇讙诪专讬 讜诇注谞讬谉 讛诪讻讬专讛 讘诇讞讜讚 讗讜 讻讘谞讬 讛注讬专 讘诇讗 讛驻专谞住讬诐 讜讚讬谞诐 讻诪讜转诐 诇讻诇 讚讘专 讜讗祝 诇注谞讬谉 讛讚诪讬诐 讜讘注讜 讘诪讗谉 注住拽讬谞谉 讗诐 讻砖拽讘诇讜 注诇讬讛诐 讘谞讬 讛注讬专 讻诇 诪讛 砖讬注砖讜 讛驻专谞住讬诐 讘诪讻专 讝讛 讗驻讬' 讗' 谞诪讬 讚讬谞讜 讻讘谞讬 讛注讬专 讜讗诐 讘砖诇讗 拽讘诇讜 注诇讬讛诐 诪诪讻专诐 讘讝讛 讻诇诇 讗诇讗 砖注诪讚讜 诪注爪诪诐 讜诪讻专讜讛讜 讗驻讬' 讛诐 讻诪讛 讗讬谉 诪诪讻专谉 讻诇讜诐 讗诇讗 讻谉 讗谞谉 拽讬讬诪讬' 讻砖讛注诪讬讚讜' 住转诐 诇驻拽讞 注诇 注住拽讬 爪讬讘讜专 讜讬砖 讘诪砖诪' 讗驻讬' 讘"讛 讜讻诇 转砖诪讬砖讬 拽讚讜砖讛 讗驻讬' 诪谉 讛住转诐 讗诇讗 砖讗讬谉 讚注转诐 讘诪讻讬专转 讚讘专讬诐 讗诇讜 诪谉 讛住转诐 讗诇讗 诇注诇讜转 讘讚诪讬诐 讗砖转讻讞 讛砖转讗 讚讘"讛 砖诇 讻专讻讬诐 砖讛讬讗 诇讻诇 注讜讘专 讜砖讘 诇讗 诪讝讘谞讗 讜砖诇 讻驻专讬诐 诪转讝讘谞讗 讘讘谞讬 讛注讬专 讗讜 讘驻专谞住讬诐 砖诇讛诐 讗诇讗 砖讛讚诪讬诐 爪专讬讻讬诐 注讬诇讜讬 诪讛 砖讬住讻讬诪讜 讻诇诐 讘诪讻专 讜砖诇 讬讞讬讚讬诐 砖注砖讗讜讛 诪砖诇讛诐 诪转讝讘谞讗 讘讙' 诪讘"讛 讜讬讞讬讚 砖讛拽讚讬砖 讘讬转 诇讘谞讬 讛注讬专 讗讜 诇讬讞讬讚讬诐 讛专讬 讝讛 讘讗讜转讛 砖讗诪专讜 讘注专讻讬谉 讬砖专讗诇 砖讛转谞讚讘 谞专 讗讜 诪谞讜专讛 诇讘"讛 注讚 砖诇讗 谞砖转拽注 砖诐 讘注诇讬诐 诪诪谞讛 诪讜转专 诇砖谞讜转讛. 讬专讜砖诇诪讬 讻诇 讻诇讬 讘"讛 讻讘"讛 住驻住诇讬讛 讜拽诇讟专讬讛 讻讘"讛 讻诇讛 讚注诇 讗专讜谞讗 讻讗专讜谞讗:





讛诪讗讬专讬

讘讬转 讛讻谞住转 砖讗诪专讜 砖讗驻砖专 诇诪讻专讛 讚讜拽讗 讘讬转 讛讻谞住转 砖诇 讻驻专讬诐 砖讛讬讗 谞讚讜谞转 讻砖诇 讬讞讬讚讬诐 讗讘诇 砖诇 讻专讻讬诐 砖讻诇 讛注讜诇诐 讞讜讝专讬谉 讜讘讗讬谉 诇砖诐 讜讛讬讗 诪讜拽讚砖转 注诇 讚注转 讻诇诐 讗讬 讗讬驻砖专 诇诪讻专讛 讘砖讜诐 驻谞讬诐 专"诇 讗驻讬' 注诇 讚注转 注诇讜讬 讜讗驻讬' 注诇 讬讚讬 砖讘注讛 讟讜讘讬 讛注讬专 讜讘诪注诪讚 讗谞砖讬 讛注讬专 讜讗注"驻 砖诇讗 谞注砖讬转 讗诇讗 诪讚诪讬 讗讜转讜 讛讻专讱 砖诪讗讞专 砖讛讜拽讚砖讛 讝讻讜 讘讛 讻诇诐 讜讗讬谉 诪注诪讚 讗谞砖讬 讛注讬专 讜讟讜讘讬 讛注讬专 诪讜注讬诇 讘讘讬讟讜诇 讝讻讜转 讘谞讬 讛注讜诇诐 讜讗祝 注诇 讚注转 注诇讜讬 讛讗 砖诇 讻驻专讬' 砖诇讗 讛讜拽讚砖讛 讗诇讗 诇注爪诪诐 专砖讗讬谉 诇诪讻专讛 讘注讬诇讜讬 讜讟讜讘讬 讛注讬专 专砖讗讬谉 诇诪讻专讛 讘诪注诪讚 讗谞砖讬 讛注讬专 讗祝 诇讚讘专讬 讞讜诇 讻诪讜 砖讬转讘讗专 讜诪"诪 讬专讗讛 诇讬 砖讗诐 谞转谞讜 讛爪讘讜专 诇讻诇 讗讞讚 诪拽讜诐 诇驻讬 诪讛 砖讛讜爪讬讗 讘讘谞讬讬谞讛 讛专讬 讛讬讗 讻砖诇 讻驻专讬诐 砖讛专讬 诇讗 讛讜拽讚砖讛 诇讙诪专讬 讛讜讗讬诇 讜讬砖 诇讻诇 讛诪拽讜诪讜转 讘注诇讬诐 诇驻讬 讛讜爪讗转诐 讜诪"诪 讗诐 讗讬谞讜 讻专讱 讙诪讜专 讜讗讬谉 讘讛 讬讜爪讗 讜讘讗 诪爪讚 诪注诇转 讛注讬专 讗诇讗 砖讬砖 砖诐 讞讻诐 砖拽讜讘注 诇砖诐 讜注诇 讬讚讬 驻专拽讜 诪转拽讘爪讬谉 砖诐 诪讻谞驻讜转 讛讗专抓 讛讜讗讬诇 讜诇讗 诪诪注诇转 讛注讬专 讛诐 讘讗讬' 讗诇讗 诪爪讚 拽讘讬注讜转 讗讜转讜 驻专拽 讛专讬 讝讜 谞诪讻专转 注诇 讚注转 讗讜转讜 讞讻诐 注诐 砖讗专 讘谞讬 讛注讬专 讘谞讬 讗讜诪谞讜转 讗讞转 讗讜 砖讗专 讬讞讬讚讬诐 砖注砖讜 诇讛诐 讘讬转 讛讻谞住转 讗祝 讘讻专讻讬诐 专砖讗讬谉 诇诪讻专讛 诇讻诇 诪讛 砖讬专爪讜 讜讛讜讗 诪讛 砖讗诪专讜 诪注砖讛 讛讬讛 讘讘讬转 讛讻谞住转 砖诇 讟专住讬讬诐 砖讛讬讛 讘讬专讜砖诇诐 讜诪讻专讜讛讜 诇专讘讬 讗诇注讝专 讘谉 注讝专讬讛 讜注砖讛 讘讜 讻诇 爪专讻讜 诇讗 谞讗住专 讛讚讘专 讘讘讬转 讛讻谞住转 砖诇 讻专讻讬谉 讗诇讗 讘讘讬转 讛讻谞住转 讛讻诇诇讬转 砖讘讛 砖讛讬讗 诪讜拽讚砖转 注诇 讚注转 讛讻诇:



讘转讬 讻谞住讬讜转 讜讘转讬 诪讚专砖讜转 讜讻诇 诪拽讜诐 讛诪拽讜讚砖 讜讗讬谉 爪专讬讱 诇讜诪专 讘讬转 讛诪拽讚砖 讗讬谉 诪讟诪讗讬谉 讘谞讙注讬诐 讜讬砖 诪讬 砖驻住拽 讻谉 讗祝 讘讬专讜砖诇诐 讜讛讜讗 注诇 讚注转 讛讗讜诪专讬诐 讬专讜砖诇讬诐 诇讗 谞转讞诇拽讛 诇砖讘讟讬诐 讜讗诐 讻谉 讗讬谞讛 讘讻诇诇 讗讞讜讝转讻诐 讜讻谉 讗讬谉 讻讗谉 讜讘讗 讗砖专 诇讜 讛讘讬转 讜注诇 讚注转 讝讜 讗诪专讜 讘注讜诇讬 专讙诇讬诐 砖讗讬谉 诪砖讻讬专讬谉 诇讛诐 讘转讬诐 讗诇讗 砖注讜专讜转 拽讚砖讬诐 拽诇讬诐 砖讛诐 诇讘注诇讬诐 讘注诇讬 讗讜砖驻讬讝谉 谞讜讟诇讬谉 讗讜转谉 讚专讱 讻诇诇 讗诪专讜 诪讚专讱 讻诇诇 讛诪讜住专 讗讜专讞 讗专注讗 诇诪讬砖讘拽 讗讬谞砖 讙讜诇驻讗 讜诪砖讻讗 讘讗讜砖驻讬讝讬讛:



讘讬转 讛讻谞住转 砖诇 讻驻专讬诐 砖讘讬讗专谞讜 讘诪砖谞讛 砖讗讬谞讛 谞诪讻专转 讗诇讗 注诇 诪谞转 砖讬讛讬讜 诪注诇讬谉 讘讚诪讬讛 讚讜讜拽讗 砖诪讻专讜讛 砖讘注讛 讟讜讘讬 讛注讬专 砖诇讗 讘诪注诪讚 讗谞砖讬 讛注讬专 讜诪谉 讛住转诐 讻诇 砖诪爪讚 注诇讜讬 诪转专爪讬诐 讛诐 诇讛诐 讛讗 讻诇 砖讗讬谞讜 讘注诇讜讬 诪住转诪讗 诇讗 谞转专爪讜 讜讻谉 讛讚讬谉 讗诐 诪讻专讜讛 讗谞砖讬 讛注讬专 砖诇讗 讘讘专讬专转 讟讜讘讬 讛注讬专 讗讘诇 讗诐 诪讻专讜讛 砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 讬爪讗讛 诇讞讜诇讬谉 讗驻讬' 诪讻专讜 讗讜转讛 注诇 诪谞转 诇讛讜专讬讚 讗转 讚诪讬讛 诇拽讚讜砖讛 拽诇讛 讜讗驻讬' 诇讛讜爪讬讗诐 诇讚讘专讬 讞讜诇 讜讻谉 讬爪讗讛 拽讚讜砖转 讛讘讬转 诇讞讜诇讬谉 讘讬讚 讛诇讜拽讞 诇讻诇 诪讬谞讬 转砖诪讬砖 砖注诇 讚注转 讻谉 讛拽讚讬砖讜讛 讜讘砖诇讛诐 谞住讻诪讜 讜诪讛 砖讗诪专讜 诇诪砖转讬 讘讬讛 砖讻专讗 诪砖诪砖 诇砖转讬讛谉 讗诐 诇讛讜爪讬讗 讛讚诪讬诐 讘讻讱 讜讛讜讗 诇砖讜谉 讛讘讗讬 讻诇讜诪专 诇讗讬讝讛 讚讘专 砖讬专爪讜 讗祝 诇讚讘专讬诐 拽诇讬诐 讗诐 砖讬砖转讜 讛砖讻专 讘讘讬转 讛讻谞住转 注爪诪讛 讛讜讗讬诇 讜讬爪讗讛 诇讞讜诇讬谉 讘讻讱 讜诪转讜讱 讻讱 讬砖 讙讜专住讬谉 诇诪砖转讬 讘讛讜 讜讬砖 讙讜专住讬谉 诇诪砖转讬 讘讬讛 讜讛讻诇 讗诪转 讜砖诪讗 转讗诪专 讜讘注诇讜讬 诪讬讛讗 诪讛 爪讜专讱 讗祝 诇讟讜讘讬 讛注讬专 讗讜 诇讻诇诇 讗谞砖讬 讛注讬专 讬诪讻专' 诪讬 砖讬专爪讛 讗讬谉 讝讛 讻诇讜诐 砖讻诇 砖讘爪讘讜专 讗讬谉 诪讻讬专转 讻诇 诪讬 砖讬专爪讛 诪讻讬专讛 讗诇讗 讗讜 讟讜讘讬 讛注讬专 讗讜 讻诇诇 讗谞砖讬讛 讜讻诇 砖诪讻专讜讛 讗诇讜 讘诇讗 讗诇讜 爪专讬讱 注诇讜讬 讜讻诇 砖诪讻专讜讛 讟讜讘讬 讛注讬专 讘诪注诪讚 讛讛诪讜谉 诪讻讬专转诐 诪讻讬专讛 讗祝 诇讚讘专讬诐 拽诇讬诐 讜讝讛讜 砖讗诪专讜 专讘讬谞讗 讛讜讛 诇讬讛 讛讛讜讗 转讬诇讗 讚讘讬 讻谞讬砖转讗 讘讗专注讗 讜讘注讗 诇诪讬讝专注讛 讜讗诪专 诇讬讛 讝讬诇 讝讘谞讗 诪砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 诪驻谞讬 砖讛讬讛 讛讜讗 住讘讜专 讛讜讗讬诇 讜讞专讘 讛讬讛 讜讻诪讜 砖拽专讗讛 转讬诇讗 砖讬讛讗 讚讬 讘讜 讘诪注诪讚 讟讜讘讬 讛注讬专 讘诇讗 诪注诪讚 讗谞砖讬 讛注讬专 讜诇诪讚讜 砖爪专讬讱 讛讜讗 讗祝 诇诪注诪讚 讗谞砖讬 讛注讬专:



讜诪"诪 讗驻讬' 讻砖谞诪讻专转 注诇 讬讚 讟讜讘讬 讛注讬专 讘诪注诪讚 讗谞砖讬 讛注讬专 爪专讬讱 诇讛转谞讜转 讘讛 砖诇讗 诇讛砖转诪砖 讘讛 讘转砖诪讬砖 诪讻讜注专 讻讙讜谉 诪专讞抓 讜讘讜专住拽讬 讜讘讬转 讛讟讘讬诇讛 讜讘讬转 讛诪讬诐 讜讗讞"讻 讛诇讜拽讞 讬注砖讛 诪讛 砖讬专爪讛 讜讬砖 讘讝讜 讞讜诇拽讬谉 诇讜诪专 砖讗讬谉 诇讱 讚讘专 砖注讜诪讚 讘驻谞讬 诪讻讬专转 讟讜讘讬 讛注讬专 讘诪注诪讚 讗谞砖讬 讛注讬专 讜讻谉 讚注转 讙讚讜诇讬 讛诪讞讘专讬诐 讻诪讜 砖讬转讘讗专 诇诪讟讛:



砖讘注讛 讟讜讘讬 讛注讬专 砖讗诪专谞讜 讛诐 讗讜转诐 砖专讙讬诇讬谉 诇注砖讜转 讻诇 爪专讻讬 爪讘讜专 讘诇讗 诪谞讜讬 讜讛讜讗 砖讗诪专讜 注诇讬讛诐 讘转诇诪讜讚 讛诪注专讘 砖讘注讛 诪讘谞讬 讛注讬专 讻讻诇 讛注讬专 砖诇砖讛 诪讘讬转 讛讻谞住转 讻讻诇 讛讻谞住转 讜诪"诪 讗诐 谞转诪谞讛 注诇 讻讱 讜拽讘诇讜讛讜 讛爪讘讜专 注诇讬讛诐 讛专讬 讛讜讗 讻砖讘注讛 讜讻谉 讛转讘讗专 讘转诇诪讜讚 讛诪注专讘 讜谞讜住讞 讚讘专讬讛诐 讘诪讛 讗谞谉 拽讬讬诪讬谉 讗诐 讘拽讘诇讜 注诇讬讛诐 讗驻讬' 讗讞讚 讗讬 讘诇讗 拽讘诇讜讛讜 注诇讬讛诐 讗驻讬' 讻诪讛 讻讬谞谉 拽讬讬诪讬谉 讘住转诐 讜诪"诪 讬"诪 讗诐 拽讘诇讜 砖谞转专爪讜 讘讚讘专 讗讞专 砖讬讚注讜 讛诪讻讬专讛 讜讗诐 诇讗 拽讘诇讜 砖诪讬讞讜 讘讚讘专 讜讘住转诐 讻讙讜谉 砖砖转拽讜 讜讗讬谉 讛讚讘专讬诐 谞专讗讬谉:





转讜住驻讜转 专讬"讚 (诪讛讚讜专讛 拽诪讗)

讘谞讬 讛注讬专 砖诪讻专讜 讻讬' 讗诪专 专讘讗 诇讗 砖谞讬 讗诇讗 砖诇讗 诪讻专讜 砖讘注讛 讟讜讘讬 讛注讬 专 讘诪注诪讚 讗谞砖讬 讛注讬专 讻'讜 驻讬专砖 讛诪讜专讛 诇讗 砖谞讜 讗诇讗 砖讗讬谉 诪讜专讬讚讬谉 讛诪讬诐 诪拽讚讜砖转谉 讜讝讛 讛驻转专讜谉 谞"诇 注讬拽专 讚专讘讗 讗诪转谞讬' 拽讗讬 讜专讗讬转讬 讻转讬讘 诇讗讞专 砖驻讬' 讚讗讻谞住转 砖诇 讻专讻讬诐 砖讛讬讗 砖诇 专讘讬诐 讚讗诪专谉 诇注讬诇 讚诇讗 诪爪讬 诪讝讘谞讬 诇讛 拽讗讬 讜讗讬谞讜 谞"诇 讞讚讗 讚诇"砖 诇讗 诪讬转诪专 讗诇讗 讗诪转谞讬' 讜讘专讬讬转讗 讗讘诇 注诇 诪讬诪专讗 讚讗诪讜专讗讬 讗诪专讬谞谉 诇讗 讗诪专谉 讜转讜 讻讬讜谉 讚讘讬讛讻"谞 讚讻专讻讬诐 讛讜讗 讚专讘讬诐 讛讬讻讬 诪爪讬 讝' 讟讜讘讬 讛注讬专 诇讝讘讜谞讬 讘诇讗 专砖讜转 讛讘注诇讬诐 讗诇讗 讜讚讗讬 讗诪转谞讬转谉 拽讗讬 讚诪讬讬专讬 讘讘讬讛讻"谞 砖诇 讻驻专讬诐 注讬讬谉 讘诪讛讚讜专讗 转谞讬谞讗:





转讜住驻讜转 专讬"讚 (诪讛讚讜专讛 转谞讬谞讗)

讛讜讗讬诇 讜讛注诐 诪转驻诇诇讬谉 讘讜 讘转注谞讬讜转 讜讘诪注诪讚讜转 谞专讗讛 诇讬 讚诇"讙 诪注诪讚讜转 讜讚讜拽讗 讘转注谞讬讜转 砖谞讬讜转 讛谉 讬讜爪讗讬谉 诇专讞讜讘讛 砖诇 注讬专 讻讚转谞谉 讘转注谞讬讜转 讗讘诇 讛注诪讚讜转 诇讗 讛讬讜 诪转拽讘爪讬谉 讗诇讗 讘讘转讬 讻谞住讬讜转 讜诪砖讜诐 讚讘讻诇 讚讜讻转讗 讗诪专讬' 转注谞讬讜转 讜诪注诪讚讜转 讗谞住 砖讬讟驻讗 讻转讘讛 谞诪讬 讛讻讗:





讗诪专 专讘讗 诇"砖 讗诇讗 砖诇讗 诪讻专讜 砖讘注讛 讟讜讘讬 讛注讬专 讜讘诇讗 诪注诪讚 讛注讬专 讜讗"讻 讗诪讗讬 讗爪专讬讻谞讗 专讘 讗砖讬 诇专讘讬谞讗 诇诪讝讘谞讬讛 诇讛讛讬讗 转讬诇讗 讘砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 讜诇诪讬讝专注讬讛 讗讘诇 讬讜爪讬讗 讛讚诪讬诐 诇讞讜诇讬谉 讜诇讗 讬爪讟专讱 诇讻诇 讝讛 讜诪砖讜诐 讛讻讬 谞"诇 讻驻转专讜谉 讛诪驻专砖 讚讗诪讬诇转讗 讚专' 砖诪讜讗诇 讘专 谞讞诪谞讬 拽讗诪专 讗讘诇 砖诇 讻专讻讬诐 诇讗 诪爪讬 诪讝讘谞讬 诇讬讛 讜讗诪专 专讘讗 讗砖诐 诪讻专讜讛讜 讝' 讟讜讘讬 讛注讬讗 讘诪注诪讚 讗谞砖讬 讛注讬专 诪讻讜专 讛讜讗 讜讬爪讗 诪拽讚讜砖转讜 砖讻诪讜 砖讻讜诇诐 讘谞讜 讗讜转讜 讻讱 讛住讻讬诪讜 讻讜诇诐 诇诪讜讻专讜 讜讛讛讬讗 转讬诇讗 讚专讘讬谞' 讻谞住转 讚讻专讻讬诐 讛讬讗 讚诇讗 诪讝讚讘谉 讗诇讗 讘砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 讜诇讬砖谞讗 讚住驻专讬诐 诪讜讻讬讞 讻驻转专讜谉 讝讛 砖讘讻诇 讛住驻专讬诐 讻转讜讘 讗驻讬诇讜 诇诪讬砖转讬 讘讬讛 砖讬讻专讗 讚诪砖诪注 砖诪讜爪讬讗谉 讛讻谞住转 诪拽讚讜砖转讜 诪驻谞讬 砖诪讻专谉 诪讻专 讜讗驻讬' 诇诪砖转讬 讘讬讛 砖讬讻专讗 讗讘诇 讗诐 诇讗 讛讬讛 讘讝讬 诪"讛 讗讬谉 诪讻专谉 诪讻专 讜讘拽讚讜砖转讬讛 拽讗讬 讗讘诇 讛诪讜专讛 讙专讬住 诇诪讬砖转讬 讘讛谉 砖讬讻专讗 讘讚诪讬诐:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜讗诪讗讬 讜讛讗 讚讻专讻讬诐 讻讜' 讜注"拽 讗诪讗讬 谞拽讟 砖诇 讻专讻讬诐 讚讛讗 专"诪 讻讜' 注讻"诇 拽讜砖讬讗 讝讜 讗讬谞讛 诪讜讘谞转 讘讻诇诇讛 砖讻转讘讜 讗诪讗讬 谞拽讟 砖诇 讻专讻讬诐 讻讜' 讚诪砖诪注 讗讬 讛讜讛 谞拽讟 住转诪讗 讛讜讛 谞讬讞讗 讜讗讬谞讜 讻谉 讚讛讗 专"诪 诇讗 诪驻诇讬讙 讘讬谉 讻专讻讬诐 诇讻驻专讬诐 讛讬讬谞讜 讚讘讻诇 讙讜讜谞讗 诪讬讟诪讗 讗祝 讘讻专讻讬诐 讚诇讗 诪讝讚讘谞谉 讜讻拽讜砖讬讬转诐 讛专讗砖讜谞讬诐 讜谞专讗讛 讚爪"诇 讜注"拽 讗诪讗讬 谞拽讟 砖诇 讻专讻讬诐 讚讛讗 讗祝 诇专讘谞谉 讚专"诪 诇讗 诪驻诇讙讬 讜讻讜' 讜讘讬讗讜专 讚拽"诇 讗诪拽砖谉 讚讛讻讗 讚住讘专 讘驻砖讬讟讜转 讚讛讬讻讗 讚诇讗 诪讝讚讘谞讬 讗讬谉 诇讛诐 诇讬讟诪讗 讘谞讙注讬诐 讜讝讛 讗讬谞讜 讚讛讗 专"诪 讗讬转 诇讬讛 讛转诐 诇讻讜诇讛讜 讗讜拽诪转讬 讚讗祝 讘砖诇 讻专讻讬诐 诪讬讟诪讗 讜讗诪讗讬 诇讗 谞讬诪讗 讚专"讬 讚讛讻讗 住讘专 讻讜讜转讬讛 讜讻谉 讛拽砖讜 讛转讜住' 砖诐 讜讛拽砖讜 注讜讚 讛讻讗 讚讗祝 讗诐 谞讬诪讗 讚住讘专 讛诪拽砖讛 讛讻讗 讻专讘谞谉 讚讛转诐 讚驻诇讬讙讬 讗专"诪 讜住"诇 讚诇讗 诪讬讟诪讗 拽砖讛 诪讬讛转 讗诪讗讬 谞拽讟 讛诪拽砖讛 讻专讻讬诐 讚讛讗 专讘谞谉 诇讗 诪驻诇讙讬 讻诇讜诐 讚讛讗讬 讗讜拽讬诪转讗 讚诪驻诇讬讙 讘讬谉 讻专讻讬诐 诇讻驻专讬诐 诇讗 拽讗讬 诇诪住拽谞讗 讚拽讗诪专讬谞谉 讛转诐 讗诇讗 诪讞讜讜专转讗 讻讚砖谞讬谞谉 诪注讬拽专讗 讜讗讛讗 转讬专爪讜 讚讜讚讗讬 讛诪拽砖讛 讛讻讗 讟注讬 讘转专转讬 诪讬诇讬 讞讚讗 讚讛讜讛 住讘专 讻讚住"讚 讛转诐 诇讞讚讗 讗讜拽诪讬转讗 诇驻诇讜讙讬 讘讬谉 讻专讻讬诐 诇讻驻专讬诐 讜诇讗 讛讜讛 讬讚注 讛讻讗 讛诪住拽谞讗 讚讛转诐 讚诇讗 诪驻诇讙讬 诇专讘谞谉 讚专' 诪讗讬专 讚讛讬讬谞讜 专' 讬讛讜讚讛 讜讘讛讻讬 诪讬转专爪讗 拽讜砖讬讗 砖谞讬讛 砖讛拽砖讜 讜讻转讘讜 讚讙诐 讟注讛 讘讛讱 住讘专讗 讚诇讗 讬讚注 诇诪讬诪专 讗祝 讚诇讗 诪讝讚讘谞讬 诪讬讟诪讗 诇专' 诪讗讬专 讜讘讛讻讬 诪讬转专爪讗 拽讜砖讬讗 讛专讗砖讜谞讛 讜诇讬讻讗 诇讗拽砖讜讬讬 诪讬 讛讻专讬讞诐 讚讟注讛 讘讛讱 住讘专讗 讚诇诪讗 讛讜讛 讬讚注 砖驻讬专 讚专"诪 讗讬转 诇讬讛 讛讻讬 讗诇讗 讚讗专"讬 驻专讬讱 讛讻讗 讚讛讜讗 专讘谞谉 讚专"诪 讜讻谉 转讬专爪讜 讛转讜住' 砖诐 拽讜砖讬讗 讝讜 讘住讜讙讬讗 讚讛转诐 讚讬"诇 讚讛"诇 诇讗转讜讬讬 讛讻讗 讘专讬讬转讗 讚讛转诐 讚讗讬转 诇讛讜 诇专讘谞谉 讛讻讬 讗诇讗 注"讻 讛诪拽砖讛 诪住讘专讗 讚讘讞讜抓 驻专讬讱 讗专"讬 讜讝讛 讗讬谞讜 讚讛讗 专"诪 诇讬转 诇讬讛 讛讱 住讘专讗 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜专爪讜注讛 讻讜' 讜讛讬讛 讘谞讬诪讬谉 讛爪讚讬拽 诪爪讟注专 讻讜' 诪驻讜专砖 驻专拽 讗讬讝讛讜 诪拽讜诪谉:





专砖"砖

讘诪砖谞讛 讬拽讞讜 住驻专讬诐. 爪"诇 诇讜拽讞讬谉 讻讘讗讬谞讱 讜讻"讛 讘专砖"讬 讜专讬"祝 讜专讗"砖:



讙诪专讗 讗专讘讘"讞 讗专"讬 讝讜 讚讘专讬 专' 诪谞讞诐 讻讜'. 讻讛"讙 讘讻转讜讘讜转 (拽讗 讘):



专砖"讬 讚"讛 诪讛 讛讬讛 讘讞诇拽讜 砖诇 讘谞讬诪讬谉. (注讬' 讝讘讞讬诐 谞讙 讘) 讘驻讬专讜砖讜 讘讬转专 讘讬讗讜专:



专砖"讬 讚"讛 诇讗 砖谞讜. 讘讙讛"砖 讛注诇讛 讚讘专讬讜 讘爪注"讙 讜诇驻诇讗 砖诇讗 注讬讬谉 讘专讗"砖 讚讘讚讘专讬讜 诪讬讜砖讘 驻专砖"讬 注"砖 讜讙诐 谞"诇 讚专砖"讬 驻讬' 讻谉 讗诇讬讘讗 讚专"诪 讚诇拽诪谉 (讻讝 讘) 讘诪砖谞讛 [讗讜 讻专"讬 砖诐 讘诪砖谞讛 讛讘' 诇驻讬' 讛转讜住' (讻讞) 讘讚"讛 讜注讜讚] :





讛讙讛讜转 讬注讘"抓

讙诪壮 诪讛 讛讬讛 讘讞诇拽讜 砖诇 讬讛讜讚讛 讛专 讛讘讬转 讻讜'. 谞"讘 讛讬讬谞讜 专讜讘讜. 讻诪讜 砖砖谞讬谞讜 (专驻"讘 讚诪讚讜转) 专讜讘讜 诪谉 讛讚专讜诐 讻讜' 讜讙诐 讘诪讝专讞 讜讘诪注专讘 讜讚讗讬 讛讬讛 诇讬讛讜讚讛 讞诇拽 讘讜. 讗讘诇 讘爪驻讜谉 讜讚讗讬 诇讗 讛讬讛 讻诇讜诐 诇讬讛讜讚讛 讘讜 讗诇讗 诇讘谞讬诪讬谉 诇讘讚讜. 讻讬讜谉 砖讛讬讛 讗讜诇诐 讜讛讬讻诇 讻讜壮 讘讞诇拽讜 砖诇 讘谞讬诪讬谉 讛诇讗 诪砖诐 诇爪驻讜谉 讻讜诇讜 诇讘谞讬诪讬谉 讻讬 诇诪讛 讬讞转讱 讞诇拽讜 砖诇 讘谞讬诪讬谉 讘讗诪爪注讜 砖讬讟讜诇 讘讜 讬讛讜讚讛. 讜讛专讬 讻诇 讬专讜砖诇讬诐 诪诪拽讜诐 砖讛转讞讬诇 讞诇拽讜 砖诇 讘谞讬诪讬谉 诪砖诐 讜诇爪驻讜谉 讛讻诇 诇讘谞讬诪讬谉 讻诪讘讜讗专 砖诐 讘讙讘讜诇讜 讘住驻专 讬讛讜砖注 讜讗讬谉 诇讬讛讜讚讛 讗诇讗 讘谞讙讘 讬专讜砖诇讬诐 讜讗祝 砖诐 诇讗 谞讟诇讜 讻诇 讚专讜诪讛. 讛讗 注"讻 诇讗 讻诇 讛专 讛讘讬转 讘诪砖诪注. 讜讻谉 讗谞讬 讗讜诪专 讘诇砖讻讜转 讜讛注讝专讜转 讗讬谞讜 讻讜诇诇 讻讜诇谉 讗诇讗 专讜讘谉 讻讻讜诇谉 讝讛 诪讜讻专讞:





讘谉 讬讛讜讬讚注

讜旨诇职驻执讬讻指讱职 讝指讻指讛 讘旨执谞职讬指诪执讬谉 讜职谞址注植砖讉指讛 讗只砖讈职驻旨执讬讝职讻指讗谉 诇址砖旨讈职讻执讬谞指讛. 谞专讗讛 诇讬 讘住"讚 讻讬 讘谞讬诪讬谉 专讗讛 讘专讜讞 讛拽讜讚砖 砖讬讛讬讛 讘讞诇拽讜 讘讬转 讛诪拽讚砖 讜讘讬转 拽讜讚砖 讛拽讚砖讬诐 讜专拽 讛诪讝讘讞 讬讛讬讛 讘专爪讜注讛 砖诇 讬讛讜讚讛 讜讛讬讛 诪爪讟注专 注诇 讛专爪讜注讛, 讜讘注讘讜专 爪注专讜 讝讻讛 砖讙诐 讘讬转 砖谞讬 讜讙诐 讘讬转 砖诇讬砖讬 讬讘谞讜 讘讞诇拽讜 讘诪拽讜诐 讘讬转 专讗砖讜谉 讗祝 注诇 讙讘 讚诪谉 讛专讗讜讬 砖讬讘谞讛 讘讬转 砖谞讬 讘诪拽讜诐 讗讞专 诪讗讞专 讚讘讬转 专讗砖讜谉 讟诪讗讜讛讜 砖讛讻谞讬住讜 讘讜 注爪诪讜 注讘讜讚讛 讝专讛 讜砖驻讻讜 讘讜 讚诪讬诐, 注诐 讻诇 讝讛 讘注讘讜专 爪注专讜 讝讻讛 砖讬讛讬讛 讗讜砖驻讬讝讻谉 诇砖讻讬谞讛, 砖讙诐 讘讬转 砖谞讬 讜讘讬转 砖诇讬砖讬 讬讛讬讜 讘讞诇拽讜 讘诪拽讜诐 讘讬转 专讗砖讜谉 讜诇讗 谞住转诇拽讛 砖讻讬谞讛 诪讞诇拽讜 讻讗砖专 谞住转诇拽讛 诪砖讬诇讛 砖讛讬讗 讞诇拽 讬讜住祝 讛爪讚讬拽 注"讛.
讜讘讝讛 讬讜讘谉 诪讛 砖讛讘讬讗 讛驻住讜拽 (讚讘专讬诐 诇讙, 讬讘) '讜旨讘值讬谉 讻职旨转值讬驻指讬讜 砖指讈讻值谉' 讜讛讜讗 讻讬 讬讚讜注 砖讘讬转 专讗砖讜谉 讛讬讛 讘讝讻讜转 讗讘专讛诐 讗讘讬谞讜 注"讛 砖拽专讗讜 '讛址专' (讘专讗砖讬转 讻讘, 讬讚), 讜讘讬转 砖谞讬 讘讝讻讜转 讬爪讞拽 讗讘讬谞讜 注"讛 砖拽专讗讜 '砖指讉讚侄讛' (讘专讗砖讬转 讻讝, 讻讝), 讜讛诐 讗讘专讛诐 讚专讜注讗 讬诪讬谞讗 讜讬爪讞拽 讚专讜注讗 砖诪讗诇讗, 讜讛诐 讻转祝 讬诪讬谉 讜讻转祝 砖诪讗诇, 讗讱 讘讬转 砖诇讬砖讬 砖讬讘谞讛 讘讘"讗 [讘诪讛专讛 讘讬诪讬谞讜 讗诪谉] 讬讛讬讛 讘讝讻讜转 讬注拽讘 讗讘讬谞讜 注"讛 砖讛讜讗 住讜讚 讙讜驻讗 讛注讜诪讚 讘讬谉 讛讻转驻讬讬诐 讜诇讻谉 讛讜讗 讞讬 讻谞讙讚 讞讜讟 讛砖讚专讛 砖讬砖 讘讜 讞"讬 讞讜诇讬讜转. 讜诇讝讛 讗诪专 '讜旨讘值讬谉 讻职旨转值讬驻指讬讜 砖指讈讻值谉' 专讜爪讛 诇讜诪专 诇讗 诪讘注讬讗 讘讬转 砖谞讬 砖讛讜讗 讻谞讙讚 讻转祝 砖诪讗诇 讗诇讗 讙诐 讘讬谉 讻转驻讬讜 砖讛讜讗 讘讬转 砖诇讬砖讬, 砖讛讜讗 讻谞讙讚 讙讜驻讗 讘讬谉 讛讻转驻讬讬诐, 讙诐 讻谉 砖讻谉 讗爪诇讜.



讗值讬谉 诪址砖讉职讻旨执讬专执讬谉 讘旨指转旨执讬诐 讘旨职转讜止讱职 讬职专讜旨砖讈指诇址讬执诐, 诇职驻执讬 砖讈侄讗值讬谞指谉 砖讈侄诇旨指讛侄诐. 讛讟注诐 砖诇讗 谞转讞诇拽讛 讬专讜砖诇诐 诇砖讘讟讬诐 诪驻谞讬 砖讛讬讗 诪讻讜讜谞转 讻谞讙讚 讬专讜砖诇诐 砖诇 诪注诇讛 讜诪讞讜讘专转 讗诇讬讛 讜讻诪讜 讬专讜砖诇诐 砖诇 诪注诇讛 讬讚 讻诇 讬砖专讗诇 砖讜讬诐 讘讛 讻谉 讬专讜砖诇诐 砖诇 诪讟讛. 讜讘讝讛 讬讜讘谉 讛驻住讜拽 (转讛诇讬诐 拽讻讘, 讙) '讬职专讜旨砖指讈诇址讬执诐 讛址讘职旨谞讜旨讬指讛' 讛讬讗 讬专讜砖诇诐 砖诇 诪讟讛, 讛讬讗 讻职旨注执讬专 讬专讜砖诇诐 砖诇 诪注诇讛 讗砖专 讞执讬讘旨职专指讛旨 诇指旨讛旨 讬址讞职讚指旨讜 砖砖诐 讬讚 讻诇 讬砖专讗诇 砖讜讛 讜诪讞讜讘专讬诐 讬讞讚. 讜讛注讚讜转 讝讜 谞讬讻专转 讘讝诪谉 砖砖诐 注指诇讜旨 砖职讈讘指讟执讬诐 砖执讈讘职讟值讬 讬指讛旨, 砖讛讜讗 讝诪谉 注诇讬讬转 讛专讙诇 砖讗讬谉 诪砖讻讬专讬谉 讘转讬诐 讘讬专讜砖诇诐.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 转讜住驻转讗 讜讘诪注诪讚讜转 讜讻讜'. 讜讘诪注诪讚讜转 诇讗 讙专住讬谞谉 讘讞讬' 讛专诪讘"谉 讘"讘 讚祝 注讝 讚"讛 讗讬谉 讗讜转讬讜转 讻转讘 讚讗砖讙讬专讜转 诇讬砖谞讗 讛讜讗 讜诇讗讜 讚讜拽讗 诪注诪讚讜转:


砖诐 讚"讛 讟讜专住讬讬诐 爪讜专驻讬 谞讞讜砖转. 注讬' 讞讜诇讬谉 讚祝 谞讝 注"讘 转讚"讛 诪讟诇讬转. 注"讝 讚祝 讬讝 注"讘 转讚"讛 专讘谉:


砖诐 讚"讛 诇讗 砖谞讜 讻讜' 讜讘讛讻"谞 讘讞砖讬讘讜转讜. 诪讘讜讗专 讚住"诇 诇专砖"讬 讚讘诇讗讜 诪注诪讚 讗谞砖讬 讛注讬专 讗讬谉 诪讜专讬讚讬谉 讚诪讬诐 诪拽讚讜砖转谉 讜讙诐 讛讘讛讻"谞 讘讞砖讬讘讜转讜 讜讘诪注诪讚 讗谞砖讬 讛注讬专 讘讛讻"谞 讜讛讚诪讬诐 讬讜爪讗讬诐 诇讞讜诇讬谉 讜转诪讜讛 诇讬 诪讝讛 讚讘专讬 专砖"讬 诇拽诪谉 讻讝 注"讘 讚"讛 讜专讘谞谉 讜讻讜' 讚讻讬讜谉 讚砖拽讬诇 讚诪讬 讜诪注诇讛 诇讛讜 讘拽讚讜砖讛 讜讻讜' 讜诪诪"谞 讗诐 讘诪讻专讜 讘诪注诪讚 讗谞砖讬 讛注讬专 诇讗 爪专讬讱 诇讛注诇讜转 讛讚诪讬诐 讘拽讚讜砖讛 讜讗注驻"讻 讛诇讜拽讞 诪讛 讚讘注讬 注讘讬讚 讚讛讗 讘讛讻"谞 讬讜爪讗 诇讞讜诇讬谉 讜讛诪注讜转 诪讜转专 讗驻讬' 诇诪讬砖转讬 讘讬' 砖讻专讗 讜讘诇讗 诪注诪讚 讗谞砖讬 讛注讬专 讗祝 讗诐 诪注诇讬谉 讛讚诪讬诐 讘拽讚讜砖讛 诪"诪 讛讘讛讻"谞 讘拽讚讜砖转讛 拽讗讬 讜爪注"讙:





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 诇讗 砖谞讜, 讜讘讬转 讛讻谞住转 讘讞砖讬讘转讜 注讜诪讚. 
诪讘讜讗专 讚住"诇 讚讘诇讗 诪注诪讚 讗谞砖讬 讛注讬专 拽讬讬诪讗 讘讛"讻 讘拽讚讜砖转讬讛, 讜讛讗讬 诪转谞讬' 讚诇拽诪谉 讞讜抓 诪讚' 讚讘专讬诐, 爪"诇 讚诪讬讬专讬 讘诪讻专讜 讘诪注诪讚 讗谞砖讬 讛注讬专, 讜讗注驻"讻 讗住讜专 讘讚' 讚讘专讬诐, 讜讛讗讬 转讬诇讗 爪"诇 讚讝专讬注讛 拽讬诇 诪讛讗专讘注讛 讚讘专讬诐. 
讜转讬诪讗 诇讬 诪讚讘专讬 专砖"讬, 诇拽诪谉 (讚祝 讻讝 注"讘) 讚"讛 讜专讘谞谉 讻讜' 讜诪注诇讬谉 诇讛讜, 讜讻讬讜谉 讚讻转讘 专砖"讬 讚诪注诇讬谉 讛讚诪讬诐, 注"讻 讚诪讬讬专讬 讘诇讗 诪注诪讚 讗谞砖讬 讛注讬专, 讜讗讬讱 讻转讘 专砖"讬 注诇讬讛 讻诇 诪讛 讚讘注讬 诇诇讜拽讞 讞讜抓 诪讚' 讚讘专讬诐, 讛讗 讘诇讗 诪注诪讚 讗谞砖讬 讛注讬专, 讛讘讬转 讛讻谞住转 讘拽讚讜砖转讬讛 拽讬讬诪讗, 讜讚' 讬讞谞谞讬 讜讬诇诪讚谞讬:





驻谞讬 讬讛讜砖注

讘驻讬专砖"讬 讘讚"讛 讗讘诇 讗诐 诪讻专讜 转讜专讛 讜讻讜' 砖诪注诇讬谉 讘拽讜讚砖 讜诇讗 诪讜专讬讚讬谉 转讜住驻转讗 诪注诇讬谉 讘拽讜讚砖 讚讻转讬讘 讜讬拽诐 诪砖讛 讗转 讛诪砖讻谉 讘爪诇讗诇 注砖讛 讜讻讜' 讜诇讗 诪讜专讬讚讬谉 讚讻转讬讘 讗转 诪讞转讜转 讻讜' 讻讬讜谉 砖讛讜拽讚砖讜 讛讜拽讚砖讜 注讻"诇. 讜讛拽砖讛 诇讬 讞讻诐 讗讞讚 讚讘讙诪专讗 讚诪谞讞讜转 讚祝 爪"讟 诪砖诪注 讗讬驻讻讗 讚诪注诇讬谉 讘拽讚砖 讬诇驻讬谞谉 诪拽专讗 讚讻转讬讘 讗转 诪讞转讜转 讜诇讗 诪讜专讬讚讬谉 诪拽专讗 讚讻转讬讘 讜讬拽诐 诪砖讛. 讜讛砖讘转讬 诇讜 讚转专讬 注谞讬谞讬 诪注诇讬谉 讘拽讜讚砖 谞讬谞讛讜 讚注讬拽专 诪注诇讬谉 讘拽讜讚砖 讜诇讗 诪讜专讬讚讬谉 讛讬讬谞讜 讘讻讛"讙 讚诪转谞讬' 讚讛讻讗 讚砖讬讬讱 注讬诇讜讬 拽讚讜砖讛 讜驻讞讬转转 拽讚讜砖讛 讘讗讜转讜 讚讘专 注爪诪讜 砖讞诇 注诇讬讜 讻讘专 拽讚讜砖转 讛讙讜祝 讗讜 拽讚讜砖转 讚诪讬诐 讚讘讻讛"讙 讜讚讗讬 谞专讗讛 讚诪住讘专讗 诇注讜诇诐 诇讻转讞诇讛 讬砖 诇讛注诇讜转 诪拽讚讜砖讛 拽诇讛 诇拽讚讜砖讛 讞诪讜专讛 讛讬讻讗 讚讗驻砖专 讗诇讗 讚注讬拽专 拽专讗 讛讬讬谞讜 诇注谞讬谉 讗讬住讜专讗 讚讗讬谉 诪讜专讬讚讬谉 讚讗驻讬' 讘讚讬注讘讚 讻讙讜谉 砖讗讬 讗驻砖专 诇讛注诇讜转 诪拽讚讜砖讛 讗驻"讛 讗讬谉 诪讜专讬讚讬谉 讜讟注讜谉 讙谞讬讝讛 注讚 砖讬诪爪讗 拽讚讜砖讛 讗讞专转 砖讬砖 讘讜 注讬诇讜讬 讗讜 注讻"驻 讻讬讜爪讗 讘讜 讻讚驻专讬砖讬转 讘住诪讜讱 诪砖"讛 诪讬讬转讬 砖驻讬专 专讗讬讛 诪转讜住驻转讗 讚讻讬讜谉 讚讗讬谉 诪讜专讬讚讬谉 讬诇驻讬谞谉 诪拽专讗 讚诪讞转讜转 拽专讞 讜注讚转讜 讚讗注"讙 讚讘讗诪转 诇讗 讞诇 注诇讬讛诐 拽讚讜砖转 讛讙讜祝 讻诇诇 砖讛专讬 讘讗讬住讜专 讙诪讜专 注砖讜讬讬谉 讗驻"讛 讻转讬讘 讻讬 讛拽专讬讘讜诐 诇驻谞讬 讛' 讜讬拽讚砖讜 讜讛讬讬谞讜 讚讻讬讜谉 砖讛讜拽讚砖讜 讛讜拽讚砖讜 讗诇诪讗 讚讚讬谉 讙诪讜专 诪讚讗讜专讬讬转讗 诇讛注诇讜转 讘拽讜讚砖 诪讬讛讗 诇讻转讞诇讛 讗祝 讘讻讛"讙 讗"讻 诪诪讬诇讗 讚讗讬谉 诪讜专讬讚讬谉 讗驻讬诇讜 讘讚讬注讘讚 谞诪爪讗 讚讻诇 讝讛 讛讬讬谞讜 讘讻讛"讙 讚讛讻讗 讚砖讬讬讱 注讬诇讜讬 拽讚讜砖讛 讜讛讜专讚转 拽讚讜砖讛 讘讙讜祝 讛讚讘专 诪砖讗"讻 讘住讜讙讬讗 讚诪谞讞讜转 讚讗讬讬专讬 讘注谞讬谉 砖转讬 讛诇讞诐 砖讛讬讜 诪谞讬讞谉 诇讻转讞诇讛 讘讻谞讬住转谉 注诇 砖诇 讻住祝 讜讘住讜祝 讘讬爪讬讗转谉 注诇 砖诇 讝讛讘 砖注讬"讻 讗讬谉 讘讛诐 注讬诇讜讬 拽讚讜砖讛 注诇 砖转讬 讛诇讞诐 注爪诪谉 讜讻"砖 讚诇讗 砖讬讬讱 讘讻讛"讙 注谞讬谉 转讞诇讛 讜讚讬注讘讚 讗诇讗 讚注讬拽专 诪诇转讗 讚讗驻讬诇讜 诇注谞讬谉 讛讬讚讜专 诪爪讜讛 讘注诇诪讗 讗诪专讬谞谉 诪注诇讬谉 讘拽讜讚砖 讜诇讗 诪讜专讬讚讬谉 诪砖"讛 诪讬讬转讬 讛转诐 注讬拽专 诪讬诇转讗 讚讗讬谉 诪讜专讬讚讬谉 诪拽专讗 讚讜讬拽诐 诪砖讛 讚讗讬讬专讬 谞诪讬 讘讻讛"讙 诇注谞讬谉 诪注诇讛 讘注诇诪讗 讚讗驻"讛 讗讬谉 诪讜专讬讚讬谉 讗诇讗 讚讗讻转讬 诪注诇讬谉 诇讗 讬讚注讬谞谉 讗讬 诇讗讜 讚讗砖讻讞谉 讘拽专讗 讚诪讞转讜转 拽专讞 讚诇讻转讞诇讛 爪专讬讱 诇讛注诇讜转 讘拽讚讜砖讛 讜诪诪讬诇讗 讚讛"讛 诇注谞讬谉 讛讬讚讜专 诪爪讜讛 讻讬讜谉 讚讙诇讬 讙诇讬 讚讗讬谉 诇讞诇拽 讘讬谉 拽讚讜砖讛 诇诪爪讜讛 讻谞"诇 谞讻讜谉 讜讚讜"拽:


讘讙诪专讗 讗"专 讗砖讬 讛讗讬 讘讬 讻谞讬砖转讗 讚诪转讗 诪讞住讬讗 讗注"讙 讚诪注诇诪讗 讗转讜 诇讛 讜讻讜'  讘专讬砖 驻"拽 讚讻转讜讘讜转 讚祝 讚' 讗讬转讗 诇讛讚讬讗 讚诪转讗 诪讞住讬讗 诇讗讜 讻专讱 讙诪讜专 讛讜讬 讗诇讗 讚诪驻拽讗 诪讻驻专 讜诪驻拽讗 诪讻专讱 讗诇讗 讻讬讜谉 讚专讘 讗砖讬 专讬砖 诪转讬讘转讗 讛讜讬 讜讻"注 爪专讬讻讬 诇讬讛 讟讜讘讗 诪砖"讛 讛讜讬 讗转讜 诪注诇诪讗 诇讛转诐 诇讘讬 讻谞讬砖转讗 讜诇驻"讝 砖驻讬专 拽讗诪专 专讘 讗砖讬 讻讬讜谉 讚讗讚注转讬讛 讚讬讚讬 拽讗转讬 诪砖"讛 诇讗 讚诪讬 诇砖讗专 讘讛讻谞"住 砖诇 讻专讻讬诐 诪诪砖 讜讗讬 讘注讬谞讗 诪讝讘谞讬谞讗 诇讛 讻谞"诇 讜注讬讬谉 讘住诪讜讱:


讘转讜住' 讘讚"讛 讜讗诪讗讬 讜讛讗 讚讻专讻讬谉 谞讬谞讛讜 诪砖诪注 讚住"诇 诇诪拽砖讛 讜讻讜' 讜讬"诇 讚讜讚讗讬 讛诪拽砖谉 讟注讛 讘转专转讬 讜讻讜' 注住"讛. 讜注讬讬谉 诪"砖 诪讛专砖"讗 讝"诇 讘讝讛 讘讗专讬讻讜转 讬砖讜讘 诇砖讜谉 讛转讜住驻转 讚讛讻讗 讜讚驻"拽 讚讬讜诪讗. 诪讬讛讜 讘注讬拽专 诇砖讜谉 讛转讜住' 砖讻转讘讜 讻讗谉 讚讛诪拽砖谉 讟注讛 讘转专转讬 谞专讗讛 讚讜讞拽. 讜诇讜诇讬 讚讘专讬讛诐 讛讬讛 谞专讗讛 诇讬 砖讗讬谉 爪讜专讱 诇讝讛 讚谞讛讬 讚讘驻"拽 讚讬讜诪讗 诇讗 诪驻诇讬讙 专"诪 讘讬谉 砖诇 讻专讻讬谉 诇砖诇 讻驻专讬诐 讛讬讬谞讜 诪砖讜诐 讚讛转诐 诇讗 谞讞讬转 诇讛讱 住讘专讗 讚讘诇讗 诪爪讬 诇讝讘谞讗 转诇讬讗 诪诇转讗 讚讗驻砖专 讚讗驻讬诇讜 讛讬讻讗 讚诪爪讬 诪讝讘谞讗 诇讛 讗驻"讛 讻诇 讻诪讛 讚诇讗 诪讝讘谞讗 诇讛 讜讬砖 讝讻讜转 诇讻诇 讛注讜诇诐 诇讬讻谞住 砖诪讛 诪砖"讛 讗讬谉 诇讛 讘注诇讬诐 诪讬讜讞讚讬诐 讘讬谉 诇注谞讬谉 诪讝讜讝讛 讜讘讬谉 诇注谞讬谉 谞讙注讬诐 讜砖讗专 诪讬诇讬 讚讛讗 讗驻讬诇讜 讘讬转 讛砖讜转驻讬谉 讛讜讬 讘注讬 诇诪注讜讟讬 讛转诐 讗讬 诇讗讜 讚专讘讬 专讞诪谞讗 诇讛讚讬讗 讚诪讬拽专讬 讗讞讜讝转讻诐 讜讗"讻 诇驻"讝 诇注谞讬谉 讘讛讻谞"住 讜讘转讬 诪讚专砖讜转 砖驻讬专 诪爪讬谞谉 诇诪讬诪专 讚诇讗 诪讬拽专讬 讗讞讜讝转讻诐 讗驻讬诇讜 讛讬讻讗 讚诪爪讬 诇诪讝讘谞讗 讻讬讜谉 讚讛砖转讗 诪讬讛讗 讗讻转讬 诇讗 诪讝讚讘谞讗 讜讘讛讱 住讘专讗 讛讜讗 讚驻诇讬讙讬 专"诪 讜专"讬 诇驻讬 讛砖拽诇讗 讜讟专讬讗 讚讛转诐 谞诪爪讗 讚诇驻"讝 讗"砖 住讜讙讬讗 讚讛讻讗 讚讻讬讜谉 讚专' 砖诪讜讗诇 讘专 谞讞诪谞讬 讗诪专 诪砖诪讬讛 讚专' 讬讜谞转谉 讚驻砖讬讟讗 诇讬讛 讟讜讘讗 讚讘讛讻谞"住 砖诇 讻专讻讬诐 诇讗 诪爪讬 诇诪讝讘谞讗 诇讛 讗"讻 诪拽砖讛 讛砖"住 砖驻讬专 讗诪讗讬 诪讟诪讗 讘谞讙注讬诐 诇专' 讬讛讜讚讛 讛讗 讚讻专讻讬诐 讛讜讬 讜讗"讻 诇讗 诪讬拽专讬 讗讞讜讝转讻诐 讻讬讜谉 讚诇讗 诪爪讬 诇诪讝讘谞讗 诇讛 讻谉 谞"诇 谞讻讜谉 诇讬讬砖讘 讛住讜讙讬讗. 讜注讜讚 谞专讗讛 诇讬 讚讘诇讗"讛 讛讱 诪讬诪专讗 讚专' 讬讜谞转谉 讚拽讗讬 讗诪转谞讬' 诇讗 诪讬转讜拽诪讗 讗诇讬讘讗 讚专讘讬 诪讗讬专 讚讛讗 讘诇讗"讛 讗砖讻讞谉 诇专"诪 诇拽诪谉 讘讗讬讚讱 诪转谞讬' 讚讗讬谉 诪讜讻专讬谉 讘讛讻谞"住 讻诇诇 讗诇讗 注诇 转谞讗讬 砖讗诐 讬专爪讛 讬讞讝讬专讜讛讜 讜讗"讻 诇驻"讝 讗讬谉 诇讞诇拽 讻诇诇 讘讬谉 讻驻专讬诐 诇讻专讻讬诐 讻谉 谞"诇 讜讚讜"拽:





驻转讞 注讬谞讬诐

住驻专讬诐 诇讜拽讞讬诐 转讜专讛 讗讘诇 讗诐 诪讻专讜 转讜专讛 讜讻讜'. 注诪"砖 讛专讘 讛诪讗讜专 诪砖诐 专讘讬谞讜 讗驻专讬诐 讜注诪"砖 讗谞讬 讘注谞讬讬 讘住' 讛拽讟谉 讘专讻讬 讬讜住祝 讗"讞 住讬' 拽谞"讙 讘住"讚:


讗讬谉 诪砖讻讬专讬谉 讘转讬诐 讘讬专讜砖诇诐 讜讻讜' 专讗讘"抓 讗讜诪专 讗祝 诇讗 诪讟讜转 诇驻讬讻讱 注讜专讜转 拽讚砖讬诐 讜讻讜' 讗诪专 讗讘讬讬 砖诪注 诪讬谞讛 讜讻讜'. 注诪"砖 诪讛专"讬 驻讬谞讟讜 讜讚讘专讬讜 讛诐 讻讚讘专讬 讛专讬讟讘"讗 讘讞讬讚讜砖讬 讬讜诪讗 讚祝 讬"讘 讜讛讘讬讗讛 讛专讘 诪讛专"讬 谉' 讞讘讬讘 讘注讬谉 讬注拽讘 讘住讜讙讬讬谉. 讜讛讙诐 讚讛讗 谞讜讟诇讬谉 讘讝专讜注 注讜专讜转 拽讚砖讬诐 专讗讘"抓 拽讗诪专 诇讛 讚住讘专 讚讗讬谉 谞讜讟诇讬诐 砖讻专 讛诪讟讜转 讜讻诪"砖 讛专讬讟讘"讗 讗讘诇 诇专讘谞谉 讚讜拽讗 讗讬谉 诪砖讻讬专讬谉 讘转讬诐. 诪"诪 讗讘讬讬 讬诇讬祝 砖驻讬专 讗诇讬讘讗 讚讻"注 讚讛讗 专讗讘"抓 拽讗诪专 讚谞讜讟诇讬谉 讜讻讜' 诪砖讜诐 讚讘注诇诪讗 讗专讞 讗专注讗 诇诪砖讘拽 讜讻讜' 讜讛讻讗 讚讗讬谉 诇讜拽讞讬谉 砖讻专 讛诪讟讜' 谞讜讟诇讬谉 讘讝专讜注. 讜诪住转诪讗 专讘谞谉 诇讗 驻诇讬讙讬 讘讛讗 讚讗专讞 讗专注讗 诇诪砖讘拽 诇讗讜砖驻讬讝讗 讜讻讜':
讜讛专讘 .诪讛专"讬 谉' 讞讘讬讘 讻转讘 诇诪讚转讬 注谞讬谉 谞讗讜转 讜诪讚讛 讟讜讘讛 砖讗讬谉 讗讚诐 专砖讗讬 诇讛砖讻讬专 讞爪专 砖讗讬谞讜 砖诇讜 讗注驻"讬 砖讛讜讗 诪讜讞讝拽 讻诪讜 讘讬讜砖讘讬 讬专讜砖诇诐 讜讻讜' 注"砖 讜诇讬 讛讛讚讬讜讟 诇讬讻讗 诇诪讬诇祝 诪讛讗 诇注诇诪讗 讚讚讜拽讗 讛讻讗 讚讻讬 讛讞讝讬拽 讘讞爪专 讘讛 砖注转讗 讛讜讗 注"诪 诇转转 讚讬专讛 诇注讜诇讬 专讙诇讬诐 讚讬专讜砖诇诐 诇讗 谞转讞诇拽讛 讗讱 讻讗砖专 讬讛讬讛 讛讗讜驻谉 讘注诇诪讗 讚讛讜讗 诪讜讞讝拽 讘讞爪专 砖讗讬谞讜 砖诇讜 诪讗讬讝讛 讟注诐 讗讬谞讜 讬讻讜诇 诇讛砖讻讬专讜 讘注讜讚 砖讛讜讗 诪讜讞讝拽 讚讻讬 讛讞讝讬拽 讘讜 诇讗 讛讬讛 砖讜诐 转谞讗讬 讜诇讗 谞讜讚注 砖讬讘讗 诇讚讜专 讘讜 讗讚诐 讜讗讬谉 诇讛讗专讬讱:

